
CUVÂNT ÎNAINTE 

Omul de ştiinţă evoluționist este în vogă (la modă) în 
zilele noastre. Adevărată divinitate a celor care doresc să- 
şi desţelenească mintea în încercarea de a dezvălui 
enigmele,  necunoscutele lumii ce ne înconjoară, 


evoluționismul a reuşit un lucru deloc singular, exemplar 
însă pentru naivii săi adoratori: a reuşit, printr-o logică 
inversată, eronată cu totul, să interpreteze rezultatele 
sincere a numeroase institute de cercetare în sensul 
argumentării - neştiinţifice! - a unui tip de „cunoaştere” 
despre al cărui suport nu are rost să ne oprim aici. 

SCARA şi-a propus de la început să răspundă unei 
stări de locala temere: dacă teologia nu va reuşi să 
răspundă (printr-un răspuns multivalent) Noii Ştiinţe: 
evoluționismul? 

Volumul pe care îl ţineţi în mână, prin două 
semnături prestigioase, ale  biofizicianului  Firmilian 
Gherasim (astăzi monah) şi ale matematicianului lon 
Vlăducă, vă va arăta un lucru simplu: evoluționismul, în 
înţelegerea lui strict ştiinţifică, este înţesat de erori de 
logică şi de neadevăruri ştiinţifice. 

Pentru a fi înţeleşi mai bine: lista cu cele mai 
frecvente 13 erori de logică în raţionamentele 
evoluționiste (cu atât mai grave cu cât acestea sunt 
produse dar şi „mărturisite” de cele mai cunoscute 
personalităţi ale lumii ştiinţifice internaționale) ne 
îndreptăţesc să spunem că omului i s-a întâmplat ceva 
grav, fundamental, care tinde să devină ireversibil: bolile 
sufleteşti ale umanităţii îi atacă deja „suportul fizic” - 
creierul, raţiunea.! 

Pentru omul de cultură, marcă a modernităţii din 


1 Iată lista acestor erori: 


1. Confuzia între trecerea de la anorganic la organic şi trecerea de la 
neviu la viu. 


. Falsa implicaţie diversitate - evoluţie 
. Falsa implicaţie unitate chimică - evoluţie 


. Falsa implicaţie asemănare morfologică - descendență 

. Falsa implicaţie asemănare genetică -descendență 


România (dar şi de pretutindenea) evoluționismul a devenit 
o certitudine. Nimeni nu îşi pune problema originii omului 
decât din această unică perspectivă: cea a lui Darwin. (Şi 
nici măcar, fiindcă la o analiză atentă a „Originii speciilor” 
ajungem la o nedumerire: anume că Darwin nu dă nicăieri 
în lucrarea sa capitală afirmaţia care l-a stigmatizat în 
cultura şi ştiinţa universală: omul se trage dintr-o 
maimuţă). Problema care îl frământă pe „omul ştiinţific” 
este alta: cum a apărut maimuța? De aici feluritele tipuri 
de evoluţionism, necesar, credem să le definim. 

Evoluţionismul ateist este ipoteza care afirmă că 
speciile de animale s-au transformat unele în altele, de la 
primele vietăţi unicelulare până la maimuţă şi om, în 
miliarde de ani; mai afirmă că speciile de plante au evoluat 
de la forme unicelulare până la plantele cu flori şi că acest 
proces evolutiv s-a desfăşurat pe cale naturală, prin factori 
întâmplători. Cititorul neavizat ar putea fi şocat să afle că 
nu există nicio dovadă a evoluţiei speciilor; mai mult că 
raţionamentele evoluționiste conţin erori de logică şi că 
ştiinţa actuală respinge ipoteza evoluţiei. 

Evoluţionismul teist este erezia care afirmă că 
evoluţia speciilor este un fapt real, că ea a parcurs etapele 


6. Falsa implicaţie asemănare embrionară - descendență 
7. Confuzia între selecţie şi evoluţie 

8. Confuzia între adaptare şi evoluţie 

9. Confuzia între mutație genetică şi evoluţie 

10. Confuzia între dispariţie şi evoluţie 

11. Confuzia între variabilitate şi evoluţie 


12. Absurditatea conform căreia funcţia creează organul 

13. Cercul vicios: teoria evoluţiei permite trasarea unui arbore 
filogenetic, iar arborele filogenetic este adus ca dovadă pentru teoria 
evoluţiei. 


prezentate de evoluționismul ateist dar că este rezultatul 
lucrării directe a lui Dumnezeu. Aici sunt de făcut două 
observaţii. 

Mai întâi: cât timp rămâne în domeniul ştiinţei, 
ipoteza evoluţiei nu este o erezie, ci o simplă ipoteză 
greşită. Însă din momentul în care este inclusă în 
învăţătura de credinţă, ipoteza evoluţiei devine erezie 
pentru că în acest fel contrazice învăţătura dată de Sfântul 
Duh prin Sfinţii Părinţi.? 

Creaționismul fixist este doctrina conform căreia 
speciile nu suferă nicio schimbare, ci rămân exact aşa cum 
au fost create. Realitatea arată însă (totuşi) că în cadrul 
speciilor pot apărea rase sau soiuri, fără depăşirea 
graniţelor speciei. De exemplu, au apărut mai multe rase 
de câini, dar toţi rămân câini. Ştiinţa nu susţine 
creaţionismul fixist, deoarece s-a observat o anumită 
variabilitate în cadrul speciei. Dar felul vieţuitoarelor se 
păstrează. Nu există o evoluţie. 

Creaționismul ştiinţific este teoria ştiinţifică (bazată 
pe genetică, pe teoria probabilităților şi pe teoria 
informaţiei) ce demonstrează că este imposibil ca speciile 


2 Principalele afirmaţii (greşite) din erezia evoluționistă sunt: 


1. Evoluţia speciilor este un fost un fapt real, aşa cum arată teoria 
evoluționistă, dar ea nu s-a realizat spontan, ci prin lucrarea lui 
Dumnezeu; 


2. Dumnezeu a creat doar vietăţi unicelulare pe care le-a ajutat să 
evolueze până la maimuţă şi om, în miliarde de ani; 


3. „Zilele” creaţiei sunt erele geologice; 
4. Dumnezeu a creat pe om dintr-o maimuţă suficient de evoluată; 


5. Lumea vie (inclusiv firea lui Adam) era stricăcioasă şi muritoare 
înainte de păcat. 

6. Teoria evoluţiei obligă teologia să ia în considerare rezultatele 

ştiinţei (evoluționiste) şi să le folosească în Biserică. 


să apară spontan (din întâmplare) şi să evolueze, 
transformându-se una în alta. Concluzia este că din 
această imposibilitate rezultă că speciile au fost create de 
un Creator. Trebuie menţionat că ştiinţa actuală acceptă 
creaţionismul ştiinţific deoarece este corect logico- 
matematic şi nu contravine faptelor observate precum şi 
că acesta nu se pronunţă despre modul în care vietăţile au 
fost create. Adversarii creaţionismului ştiinţific îi acuză 
neîntemeiat pe adepţii acestuia de îndoctrinare religioasă. 
Creaționismul ştiinţific este o teorie ştiinţifică riguroasă, 
care nu provine dintr-o anume religie. Pe de altă parte, 
ereticii evoluţionişti - adică adepţii evoluţionismului teist - 
au în general o anumită pregătire teologică universitară, 
dar nu au o suficientă pregătire ştiinţifică. Ei nu cunosc 
creaţionismul ştiinţific din interiorul acestuia, ci doar au 
citit despre creaţionism. Mai mult, ei acuză creaţionismul 
ştiinţific de afirmaţii care nu îi aparţin. De exemplu, spun 
că teoria creaționistă ar fi o „tehnologie a creaţiei”. In 
realitate, teoria creaționistă nu se pronunţă despre modul 
în care lumea a fost creată. 

Lucrarea pe care v-o propunem este un reper şi 
pentru (sau mai ales) pentru teologi. Tendința - de o 
gravitate extremă - ca teologia să ia în seamă teoria 
evoluţiei şi să o folosească în Biserică, cu scopul de a fi cât 
mai „apropiată” de mentalitatea credinciosului, ar însemna 
ca teologia să fie subordonată evoluţionismului, iar 
Biserica să devină un laborator de experiențe 
evoluționiste. Ar însemna de fapt sfârşitul teologiei. 
Acceptarea unui model evoluționist ne obligă fără echivoc 
să renunţăm la învăţătura Sfinţilor Părinţi, la modul cum 
aceştia au tâlcuit Cartea Facerii. Teologia nu este o ştiinţă 
despre Dumnezeu asemenea altor ştiinţe. „Teologia este 
Cuvântul lui Dumnezeu ce se percepe de sufletele simple, 
smerite şi renăscute duhovniceşte, iar nu cuvinte frumoase 


ale minţii ce se alcătuiesc prin tehnica filologică şi se 
exprimă prin duh juridic sau lumesc” ne spune Cuviosul 
Paisie Aghio-ritul. 

Referitor la erezia conform căreia omul provine din 
maimuţă, Cuviosul Paisie Aghioritul spune: „dacă te 
gândeşti că Hristos s-a născut din om, din Maica 
Domnului! Adică strămoşul lui Hristos a fost maimuţă? Ce 
blasfemie! Şi nu îşi dau seama că spun blasfemii”. 

Într-o structură socială complexă, caracterizată de 
minciună, de ascundere şi denaturare a adevărurilor 
umane fundamentale, informaţiile înşelătoare (în ceea ce 
ne priveşte, aici este vorba despre problematica 
originilor...) îşi găsesc uşor adăpost în minţi şi suflete prea 
puţin formate (sau deformate); lipsa duhovnicului’ - adică 
a legăturii fireşti cu viţa lui Hristos dar şi aplecarea (din 
mândrie până la urmă) către cele ale cugetării lumeşti“ 

(adică  luciferice) fiind unele din cauze. Istoria 
Bisericii ne arată că începătorii ereziilor au avut - cum 
altfel? - multă ştiinţă de carte, multă mândrie, multă 
îndărătnicie şi multă viclenie. Înşelarea îi prinde uşor pe 
cei naivi, pe cei care nu au un povăţuitor duhovnicesc 
binecredincios. Îi prinde uşor şi pe cei care au povăţuitor 
bun dar nu fac ascultare. 


3 „Toate acestea se întâmplă deoarece, dintru început început, aceştia 
nu au avut discernământ şi s-au supus voinţei proprii. Fără să facă 
ascultare. Tu, iubitul meu fiu întru Domnul, deoarece faci ascultare şi 
te spovedeşti de toate cu umilinţă, nu te teme”(Sfântul Iosif Isihastul, 
Mărturii din viaţa monahală, II). 

4 „Citeşte istoria Bisericească să vezi câţi mari învăţaţi, ca Origen şi 
mulţi alţii, au fost la început mari luminători ai Bisericii, cu multă 
ştiinţă de carte, dar s-au slobozit în oceanul cunoaşterii înainte de a 
primi în isihie curățirea simţurilor, pacea şi liniştea Duhului, s-au 
afundat în oceanul Sfintei Scripturi crezând că este suficientă ştiinţa 
de carte... De aceea, nunumăraţi dintre ei s-au pierdut şi au fost 
anatemizaţi de sinoade, sinoade din care mai înainte făceau şi ei 
parte...” (Sfântul Iosif Isihastul) 


În concluzie: aceste suflete, care nu sunt ale lui 
Hristos, cu naivitate sau cu viclenie (ce mai contează de 
acum) devin propovăduitoare ale unei ştiinţe greşite. 
Profesorul Nicolae Paulescu spunea simplu: doctrina lui 
Darwin nu este altceva decât o țesătură de erori de logică. 
Este ceea ce vă va demonstra, în detaliu, şi cartea pe care 
SCARA vă invită să o citiţi. 

I. 

GENETICĂ ŞI EVOLUŢIONISM 

În care biofizicianul Firmilian Gherasim face o 
prezentare accesibilă a geneticii şi arată că evoluționismul 
este o colecţie de falsuri şi ipoteze nedemonstrate 

GENETICĂ ŞI EVOLUŢIONISM 

Cuvânt înainte al autorului 

In anul 1859, cercetătorul britanic Charles Darwin 
lansa o teorie care încerca să explice originea speciilor de 
plante şi animale altfel decât prin creaţie. Conform acestei 
teorii speciile ar evolua în mod natural unele din altele, de 
la forme mai Simple la forme mai complexe, şi astfel ar fi 
luat naştere toate vieţuitoarele existente astăzi, inclusiv 
omul, despre care se afirmă că ar proveni dintr-o specie de 
maimuţă. 

Această teorie nu a fost demonstrată niciodată, dar 
unele partide politice, fiind interesate mai ales de aspectul 
moral al problemei (dacă omul se trage din maimuţă 
atunci suntem liberi să ne comportâăm ca animalele), au 
preluat ideea şi au reuşit să o impună ca teorie oficială. 
Astfel s-a ajuns ca în toate şcolile din ţările guvernate de 
asemenea partide, să se înveţe că omul se trage din 
maimuţă. 

Multă vreme am crezut şi eu că aşa stau lucrurile, 
deoarece aşa învățasem la şcoală, dar, atunci când am 
început să studiez mai serios problema, am descoperit 
numeroase probe care demonstrau netemeinicia teoriei 


evoluționiste. În cele din urmă a trebuit să accept faptul că 
omul nu se poate trage din maimuță, că există un 
Dumnezeu care a creat lumea şi deci că teoriile 
materialiste în care crezusem până atunci erau false. 

Un timp nu am publicat nimic pe această temă şi 
poate că nu aş fi făcut-o nici acum dar, văzând că în şcolile 
din România continuă să se predea minciuna evoluționistă 
Chiar şi după mai bine de un deceniu de la căderea 
regimului comunist, am considerat că nu mai trebuie să 
tac. De aceea m-am decis să scriu această carte, în care 
voi încerca să prezint câteva din argumentele ştiinţifice 
care m-au convins să trec de la ateism la credinţă. 

Dat fiind că genetica oferă multe argumente de acest 
fel, mă voi referi în primul rând la ele, iar pentru ca 
această carte să poată fi înțeleasă şi de nespecialişti, voi 
încerca să expun faptele la un nivel cât mai accesibil, fără 
a altera totuşi corectitudinea informaţiei ştiinţifice. 

Partea I 

CUNOŞTINŢE ELEMENTARE DE GENETICĂ 

1. NOŢIUNI INTRODUCTIVE 

Organismele vii posedă o capacitate deosebită şi 
anume aceea de a da naştere la urmaşi. Acest lucru nu are 
loc la întâmplare, ci descendenţii sunt întotdeauna 
asemănători părinţilor lor, după cum a remarcat şi 
înţelepciunea populară: „Din stejar, stejar răsare”, „Ce 
naşte din pisică, şoareci mănâncă” etc. 

Vedem, deci, că organismele vii posedă anumite 
caractere specifice care se moştenesc din generaţie în 
generaţie. Acest fenomen se numeşte ereditate. 

Pe de altă parte, fiecare organism prezintă unele 
caractere care-l diferenţiază de toate celelalte organisme, 
astfel încât fiecare individ este, practic, un unicat. Acest 
fenomen se numeşte variabilitate. 

Ştiinţa care studiază ereditatea şi variabilitatea 


organismelor vii se numeşte genetică. 

Primele observaţii cu privire la ereditate datează încă 
din antichitate dar disciplina ştiinţifică a geneticii a apărut 
mai târziu. Astăzi se consideră că părintele geneticii 
moderne este călugărul catolic ceh Gregor Mendel care, în 
urma unor experienţe efectuate între anii 1857 - 1865 pe 
diferite soiuri de mazăre, a formulat primele legi ale 
eredității. Epoca de maximă înflorire a geneticii a început 
în secolul XX, când a fost formulată teoria cromozomială a 
eredității şi, mai ales în ultimele decenii, când s-a dezvoltat 
genetica moleculară. 

2. INFORMAŢIA GENETICĂ. MOLECULA DE ADN 

Aşa cum am văzut, organismele vii posedă anumite 
caractere pe care le pot transmite la urmaşi. Rezultă, deci, 
că în fiecare organism se află înregistrată o anumită 
cantitate de informaţie care codifică aceste caractere 
ereditare. Aceasta este informația genetică. Să vedem 
acum unde este stocată această informaţie. 

Corpul oricărui organism viu este alcătuit din celule. 
Organismele cele mai simple au corpul alcătuit dintr-o 
singură celulă. Organismele mai complexe au corpul 
compus dintr-un număr mare de celule, diferenţiate şi 
aranjate astfel încât să alcătuiască diversele organe ale 
acestuia. Fiecare celulă este formată în principal din 
membrană, citoplasmă şi nucleu. În nucleul fiecărei celule 
se găseşte o structură macromoleculară complexă numită 
ADN (acid dezoxiribonucleic). Aceasta are rolul de a stoca 
informaţia genetică. S-au descoperit unele molecule de 
ADN mai mici şi în afara nucleului celular. Acestea se 
numesc ADN extranuclear. Rolul principal în stocarea 
informaţiei genetice îl are totuşi ADN-ul nuclear. Diferitele 
caractere individuale sunt rezultatul interacțiunii 
informaţiei genetice din moleculele de ADN nuclear şi 
extranuclear cu condiţiile de mediu. 


În acest context putem defini două noţiuni noi: 
genotipul şi fenotipul. 

Genotipul cuprinde totalitatea informaţiei genetice 
dintr-un organism. 

Fenotipul este ansamblul însuşirilor morfologice, 
fiziologice, biochimice ale unui individ, rezultate din inter- 
acţiunea genotipului cu mediul. 

Cercetările recente au scos în evidenţă faptul că 
aceste interacțiuni nu sunt suficiente pentru a explica 
toate caracterele individuale, deci mai trebuie să existe 
undeva un stoc de informaţie. Unii cercetători încearcă să 
identifice noi structuri informaţionale biomoleculare, în 
timp ce alţii sunt de părere că această informaţie ar putea 
avea un suport de o altă natură (de natură spirituală). 
Deocamdată niciuna din aceste versiuni nu a fost 
demonstrată, dar cercetările continuă. 

STRUCTURA ACIZILOR NUCLEICI 

Acizii nucleici sunt substanţe chimice macro- 
moleculare obţinute prin polimerizarea unor unităţi mai 
simple, numite nucleotide. O nucleotidă este constituită 
dintr-un radical fosforic, un zahăr şi o bază azotată. 

Zaharurile care intră în alcătuirea acizilor nucleici 
sunt riboza la AM (acid ribonucleic) şi dezoxiriboza la 
ADN. 

Bazele azotate din macromolecula de ADN sunt: 
adenina (a), guanina (G), citozina (C) şi timina (T). La AM, 
în locul timinei se află uracilul (U). 

a) Acidul dezoxiribonucleic (ADN). Macromolecula de 
ADN este bicatenară, fiind formată din două lanțuri 
polinucleotidice, înfăşurate elicoidal în jurul unui ax 
comun, formând astfel un dublu helix. Cele două catene 
sunt complementare, în senul că, dacă pe prima catenă se 
găseşte adenină, pe cea de-a doua catenă, în dreptul ei, se 
găseşte întotdeauna timină, iar dacă pe prima catenă se 


găseşte guanină, pe a doua avem citozină şi reciproc: în 
dreptul timinei se găseşte adenină, iar în dreptul citozinei 
se află guanina. Între bazele azotate complementare (A-T 
şi C-G) se formează legături de hidrogen care asigură 
menţinerea împreună a celor două catene polinucleotidice. 

Sinteza ADN se realizează după modelul 
semiconservativ şi se numeşte replicaţie. Prin ruperea 
legăturilor de hidrogen, cele două catene complemen-tare 
se separă, iar pe ele sunt ataşate nucleotide libere din 
citoplasmă, pe bază de complementaritate. In urma acestui 
proces, în care sunt implicate numeroase enzime (molecule 
proteice cu rol de catalizatori ai unor reacții biochimice), 
rezultă două molecule de ADN bicatenar identice cu 
molecula inițială, fiecare având o catenă veche (care a avut 
rol de model) şi o catenă nou sintetizată. 

b) Acidul ribonucleic (AM). AM are în general o 
structură monocatenară, fiind alcătuit dintr-un singur lanţ 
polinucleotidic. În celulă AM este sintetizat pe baza 
informaţiei conținute în molecula de ADN prin 
complementaritatea A-U, l-a C-G, G-C. 

Există mai multe tipuri de AM (AM viral, AM 
mesager, AM de transfer, AM ribozomal, AM nuclear mic), 
ale căror roluri le vom explica la momentul potrivit. 

4. ORGANIZAREA GENOMULUI 

În funcţie de modul cum este organizat genomul, 
organismele se împart în două mari categorii: procariote şi 
eucariote. 

Procariotele sunt microorganisme (bacterii, alge 
albastre-verzi, arhebacterii) care nu au nucleul separat de 
citoplasmă printr-o membrană nucleară şi se reproduc prin 
diviziune simplă. La aceste micro-organisme, genomul 
nuclear este reprezentat de o singură macromoleculă 
circulară de ADN bicatenar (un singur cromozom). 

Fucariotele sunt organisme unicelulare sau 


multicelulare care au nucleul separat de citoplasmă printr- 
o membrană nucleară. Aceste organisme au o cantitate 
mult mai mare de material genetic nuclear, repartizat în 
mai mulţi cromozomi. Numărul acestor cromozomi este o 
caracteristică de specie, fiind acelaşi pentru toţi indivizii 
unei specii şi pentru toate celulele somatice ale unui 
organism. Structura cromozomului eucariot este mult mai 
complexă decât cea a cromozomului unic de la procariote. 
La eucariote întâlnim două tipuri de diviziune celulară: 
mitoza (diviziune celulară cu păstrarea constantă a 
numărului de cromozomi, prin care iau naştere celulele 
somatice) şi meioza (diviziune prin care iau naştere 
celulele de reproducere, care posedă jumătate din setul de 
cromozomi). 

5. GENELE. 

SINTEZA PROTEINELOR. 

CODUL GENETIC 

După cum am văzut, macromolecula de ADN conţine 
un număr extrem de mare de nucleotide. Pe această 
macromoleculă există un număr mare de segmente (între 
câteva mii şi câteva sute de mii) care codifică sinteza unor 
proteine sau a altor biomolecule. Aceste segmente se 
numesc gene structurale. In afară de genele structurale 
mai există şi alte tipuri de gene (gene operatoare, gene 
reglatoare, promotor), care sunt tot secvențe 
polinucleotidice cu rol de reglare a activităţii genelor 
structurale. Despre acestea vom vorbi mai pe larg în 
capitolul referitor la reglajul genetic. 

Proteinele sunt componente esenţiale ale 
organismelor vii, care îndeplinesc diferite roluri: proteine 
structurale, enzime, hormoni etc. Din punct de vedere 
chimic, proteinele sunt nişte macromolecule, constând din 
unul sau mai multe lanţuri polipeptidice, obţinute prin 
polimerizarea unor molecule mai mici, numite aminoacizi. 


Secvența aminoacizilor determină structura şi funcţia 
proteinei. Proteinele sunt sintetizate de organismele vii pe 
baza informaţiei conţinute în genele structurale. Procesul 
de sinteză a proteinelor decurge în felul următor. Mai întâi 
informaţia conținută în genele structurale este preluată de 
o moleculă de AM mesager (ARNM) sintetizată pe baza 
complemen-tarităţii bazelor azotate. Acest proces se 
numeşte transcripție. Tot prin transcripție are loc şi 
sinteza moleculelor de AM ribozomal (ARNR) şi AM de 
transfer (ARNT). Apoi această moleculă este „citită” de 
către nişte organite celulare numite ribozomi (alcătuite din 
ARNR şi alte biomolecule) şi, pe baza informaţiei conţinute 
este sintetizată o catenă polipeptidică. Acest proces se 
numeşte translație. 

În procesele de transcripție şi translație intervin 
numeroase enzime precum şi ARNT, care are rolul de a 
transporta aminoacizii la ribozomi şi de a decodifica 
informaţia conținută în ARNM. Sinteza proteinelor are loc 
cu consum de energie. 

Aşadar, în cadrul procesului de translație, informaţia 
genetică, constând dintr-o secvenţă de baze azotate este 
tradusă într-o secvenţă de aminoacizi, pe baza unui cod, 
numit cod genetic. Acest cod face ca fiecărei secvenţe de 3 
baze azotate (numită codon) să-i corespundă un aminoacid. 
Codul conţine deci 64 de codoni dintre care 61 de codoni 
codifică unul sau altul dintre cei 20 de aminoacizi, iar 3 
codoni sunt codoni stop (deci codul este degenerat, în 
sensul că există aminoacizi care sunt codificaţi de mai 
mulţi codoni diferiţi). 

Codul genetic este universal, adică la toate 
organismele vii, indiferent dacă sunt procariote sau 
eucariote, aceleaşi triplete de baze azotate codifică aceiaşi 
aminoacizi. 

Cercetările recente au dus totuşi la descoperirea 


câtorva excepţii de la universalitatea codului genetic. De 
exemplu, codul genetic al ADN din mitocondrii (organite 
celulare din celulele eucariote) prezintă câteva diferenţe 
minore faţă de cel nuclear (universal). 

La eucariote, procesul de sinteză a proteinelor 
prezintă o particularitate suplimentară: multe din genele 
eucariotelor conţin, pe lângă segmentele care codifică 
aminoacizi (numite exoni), şi unele segmente de ADN non- 
informaţional, numite întroni. Genele eucariotelor au, deci, 
o structură de mozaic, fiind compuse din secvenţe de exoni 
şi întroni. Pentru sinteza proteinelor sunt utili numai exonii 
şi, de aceea, între transcripție şi translație există o etapă 
intermediară de eliminare a acestor întroni. Procesul de 
sinteză a proteinelor decurge, deci, astfel: prin transcripție 
se sintetizează ARNM precursor, apoi sunt eliminaţi 
întronii şi se obţine ARNM matur iar acesta, după ce 
traversează membrana nucleară şi ajunge în citoplasmă, 
este decodificat prin procesul de translație şi pe baza lui se 
sintetizează o catenă polipeptidică. Din punct de vedere 
biochimic, întronii nu se deosebesc cu nimic de exoni iar 
mecanismul prin care celula reuşeşte totuşi să facă 
distincţie între ei încă nu a fost elucidat. 

6. REGLAJUL GENETIC 

Aşa cum am văzut, principalul rol al genelor este 
acela de a codifica sinteza proteinelor. Numai că, 
proteinele nu sunt necesare într-o celulă toate odată şi nici 
în aceeaşi cantitate. Din acest motiv este necesară 
existenţa unui sistem de reglaj al activităţii genelor. De 
acest sistem ne vom ocupa în continuare. 

a) Reglajul genetic la procariote. 

În genomul celular există trei tipuri de gene: 
structurale, operatoare şi reglatoare. 

Genele structurale conţin informaţia genetică pentru 
sinteza unor catene polipeptidice sau a altor biomolecule 


(ARNR, ARNT). 

Genele operatoare sunt plasate alăturat faţă de 
genele structurale (împreună cu care alcătuiesc o unitate 
structurală numită operon) şi au rolul de comutatori 
chimici, care declanşează sau nu activitatea genelor 
structurale. Din structura operonului mai face parte şi 
promotorul, care este un segment de ADN format din 
câteva zeci de nucleotide şi care serveşte ca loc de 
recunoaştere pentru enzima ARN-polimeraza, determinând 
astfel iniţierea transcripţiei 

Genele reglatoare au rolul de a codifica sinteza unor 
molecule proteice, numite represori care, atunci când se 
fixează pe gena operatoare, blochează transcripţia. 

Există două tipuri de sisteme de reglaj genetic: 
inductibil şi represibil. În sistemele represibile, represorul 
se fixează pe operator numai dacă în celulă există o 
anumită substanţă cu rol de semnal chimic, numită 
corepresor. În sistemele inductibile, represorul este în mod 
normal fixat pe operator, iar în prezenţa unei anumite 
substanţe numite inductor (care are aici tot rol de semnal 
chimic) acesta devine inactiv, eliberând operatorul şi 
permiţând astfel începerea transcripţiei. În acest mod, 
prezenţa sau absenţa unor anumiţi compuşi chimici poate 
regla activitatea genelor. 

b) Reglajul genetic la eucariote. 

Reglajul genetic la eucariote, datorită complexităţii 
mult mai ridicate a genomului la aceste organisme, are un 
caracter mult mai complex decât la procariote şi prezintă 
mai multe niveluri. 

În celulele eucariote, ADN-ul nuclear este asociat cu 
proteine histonice, formând fibra de cromatină. Aceasta se 
poate afla sub două forme: o formă mai condensată numită 
heterocromatină şi o formă mai puţin condensată numită 
eucromatină. În  hetero-cromatină nu se realizează 


transcripţia, deci genele sunt inactive, pe când în 
eucromatină se poate realiza transcripţia. Acesta este 
primul nivel al reglajului genetic la eucariote, care 
acţionează la nivelul unor segmente cromozomiale care 
conţin un număr mare de gene. La eucariotele cu 
organizare complexă, într-un anumit tip de ţesut se 
eucromatinizează numai segmentele care conţin gene 
necesare funcţionării țesutului respectiv, celelalte fiind 
heterocromatinizate. 

Următorul nivel al reglajului genetic este cel al 
transcripţiei. Reglajul transcripţional poate fi pozitiv sau 
negativ, după modul cum acţionează proteinele inductoare 
sau represoare. Predominant este reglajul pozitiv. 

Urmează nivelul de reglaj la nivelul maturării ARNM 
prin eliminarea întronilor. 

La nivelul reglajului transportului ARNM se 
selectează moleculele de ARNM matur care vor trece din 
nucleu în citoplasmă. 

Reglajul  translaţional selectează moleculele de 
ARNM care vor fi translatate în proteine. 

Ultimul nivel cunoscut al reglajului genetic la 
eucariote este cel al degradării ARNM după translație. 

Între toate aceste niveluri ale reglajului genetic la 
eucariote există o coordonare perfectă care asigură buna 
funcţionare a celulei. 

Reglajul genetic, mai ales la eucariote, este departe 
de a-şi fi dezvăluit toate tainele. 

7. TRANSMITEREA INFORMAŢIEI GENETICE 

Aşa cum am mai precizat, organismele vii posedă 
capacitatea de a da naştere la urmaşi, aceştia fiind 
asemănători părinţilor. Acest fapt implică transmiterea 
informaţiei genetice de la o generaţie la alta. In cele ce 
urmează, vom încerca să vedem cum se realizează acest 
lucru. 


a) transmiterea informaţiei genetice la procariote. 
Procariotele se reproduc prin diviziune simplă. În cursul 
ciclului de diviziune are loc replicarea moleculei unice de 
ADN nuclear, după care, cele două copii rezultate se 
separă în doi nuclei distincţi, iar celula se divide în două 
celule fiice, fiecare având un nucleu cu una din moleculele 
de ADN rezultate. Astfel obţinem două microorganisme 
noi, identice din punct de vedere genetic cu cel iniţial. 

b) transmiterea informaţiei genetice la eucariote. 
Reproducerea eucariotelor este mai complexă. După cum 
am mai amintit, la eucariote există două tipuri de diviziune 
celulară: meioza şi mitoza. 

In celulele somatice ale organismelor eucariote se 
găsesc în mod normal un număr par de cromozomi (2 n), 
grupaţi în perechi. Aceste celule se numesc diploide. În 
urma meiozei, din celulele diploide iau naştere gametții 
(celule de reproducere) care au numai jumătate din 
numărul de cromozomi (n), fiind deci haploide. Gameţii pot 
fi masculini sau feminini, după sexul vieţuitorului care le-a 
dat naştere. 

Prin contopirea unui gamet feminin cu unul masculin, 
proveniţi de la aceeaşi specie, ia naştere o celulă-ou cu 2 n 
cromozomi, jumătate din ei fiind moşteniţi de la mamă, iar 
cealaltă jumătate de la tată. Din această celulă se 
formează ulterior un nou organism prin diviziuni mitotice 
repetate. In timpul ciclului mitotic are loc replicaţia ADN- 
ului nuclear, obținându-se 4 n cromozomi, care se separă 
dând naştere la două celule cu 2 n cromozomi. Ciclul 
mitotic este mult mai complex decât diviziunea simplă a 
procariotelor, astfel că, dincolo de aparentele asemănări, 
ele sunt totuşi mult diferite. 

Până acum am descris reproducerea sexuată dar, la 
unele eucariote, este posibilă şi o altă formă de 
reproducere numită reproducere vegetativă. În acest caz, 


un fragment din organismul părinte (uneori chiar şi o 
singură celulă) se separă şi dă naştere la un nou organism, 
identic din punct de vedere genetic cu cel iniţial. In acest 
proces singura formă de diviziune celulară care are loc 
este mitoza. 

Însă cel mai uimitor aspect prezent la eucariotele 
multicelulare îl reprezintă diferențierea celulară. 
Creşterea noului organism nu este o simplă adăugare de 
celule noi, ci este însoţită de diferențiere celulară, pentru a 
da naştere la diferitele țesuturi şi organe care intră în 
componența acestuia. În consecință, deşi celulele somatice 
ale unui organism au toate aceeaşi informație genetică, 
această informație se exprimă în mod diferit, în funcție de 
tesutul în care se află celula. 

Întrebarea care se pune este: de unde „ştie” o celulă 
din ce organ şi din ce țesut trebuie să facă parte şi care 
sunt genele specifice organului şi țesutului respectiv pe 
care trebuie să le exprime? O parte din aceste informaţii 
sunt cuprinse chiar în genomul celular, o altă parte sunt 
rezultatul interacțiunii dintre gene şi mediu dar cercetările 
recente arată că acestea nu sunt suficiente, deci mai 
trebuie să existe undeva un stoc de informaţie. 

8. Transmiterea caracterelor ereditare 

Am văzut mai sus care este mecanismul de 
transmitere a informaţiei genetice de la o generaţie la alta. 
În continuare vom încerca să vedem cum se transmit 
caracterele genetice individuale pe parcursul generaţiilor 
succesive în cazul vieţuitoarelor cu reproducere sexuată. 

Atunci când un anumit caracter este prezent în ambii 
gameţi care dau naştere la noul organism lucrurile sunt 
simple: acel caracter va fi prezent şi la noul individ. Să 
vedem, însă, ce se întâmplă atunci când cei doi părinţi au 
caractere diferite. 

Primele experienţe ştiinţifice în acest domeniu au 


fost făcute de un călugăr catolic cu preocupări în domeniul 
biologiei, pe nume Gregor Mendel. 

Să presupunem că în privinţa unui anumit caracter 
genetic (de exemplu culoarea blănii) avem două tipuri de 
animale cu gene diferite (genealele). Să notăm aceste gene 
cu A şi a. Animalele având 2 n cromozomi, rezultă că 
fiecare are două gene care codifică acest caracter. Deci, 
iniţial avem un animal de tip AA şi unul de tip să dacă 
încrucişăm cele două tipuri de animale, indivizii rezultați 
vor moşteni n cromozomi de la tată şi n de la mamă, deci 
vor avea un genotip hibrid, de tip Aa. Dacă încrucişăm 
între ele aceste animale hibride, obţinem un rezultat 
aparent surprinzător: indivizii rezultați nu sunt toţi de tip 
Aa, ci sunt 50% de tip Aa, 25% de tip AA şi 25% de tip să 
se vedem cum se explică acest fapt. 

Prin diviziunea meiotică, dintr-o celulă cu 2 n 
cromozomi se obţin două celule cu n cromozomi, care sunt 
gameţii. Aceştia, având numai n cromozomi, nu sunt de tip 
hibrid Aa ci sunt fie A, fie a. Un animal de tip AA va 
produce numai gameţi de tip A, un animal de tip să vă 
produce numai gameţi de tip a, iar un animal de tip Aa va 
produce 50% gameţi da tip A şi 50% de tip a. 
Probabilitatea ca doi gameţi (unul masculin şi unul 
feminin) să se contopească pentru a da naştere la un nou 
organism nu depinde de faptul că cei doi gameţi sunt de 
acelaşi tip (A sau a) sau de tip diferit. Prin contopirea a doi 
gameţi de tip A se obţine un individ AA, din doi gameţi de 
tip a se obţine un individ să iar din contopirea unui gamet 
A cu unula se obţine un individ Aa. 

Să urmărim ce se întâmplă în cazul în care 
încrucişăm două animale de tip Aa (fiecare din ele produce 
50% gameţi A şi 50% a, iar probabilitățile de întâlnire sunt 
egale): 


Tip A a 
gameţi 

A AA Aa 

a aA să 


Vedem că prin contopirea strict probabilistică a 
acestor gameţi obţinem într-adevăr 50% indivizi Aa, 25% 
indivizi AA şi 25% indivizi sa. 

În multe cazuri, prin încrucişarea unui organism de 
tip AA cu unul de tip să se obţin indivizi care din punct de 
vedere genotipic sunt de tip Aa, dar fenotipic sunt identici 
cu cei de tip AA. In acest caz spunem că gena A este 
dominantă, iar genaa este recesivă (se exprimă numai în 
organismele de tip să). Deci, din indivizi care par să 
aparţină tipului A (dar în realitate sunt hibrizi Aa), putem 
obţine descendenţi de tip a. 

Există şi cazuri în care gena de tipa este letală în 
stare homozigotă să dar nu şi în stare hibridă Aa. În acest 
caz nu obţinem niciodată indivizi să ci numai AA şi Aa. 

Dacă împerechem doi indivizi care diferă prin două 
caractere distincte (A şi B), dacă genele care codifică 
aceste caractere se găsesc pe cromozomi diferiţi, aceste 
caractere se transmit independent. Astfel, dacă în prima 
generaţie obţinem hibrizi Aabb, aceştia produc patru tipuri 
de gameţi: ab, ab, Ab şi AB, din combinarea acestora 
rezultând indivizi cu genotipuri distincte. 

În schimb, atunci când genele care codifică aceste 
caractere sunt situate pe acelaşi cromozom, caracterele se 
transmit împreună, deci cromozomul se transmite ca un 
tot. Acest fenomen se numeşte linkage. In acest caz hibrizii 
Aabb produc numai două tipuri de gameţi: AB şi ab. 

Totuşi, în unele cazuri, deşi genele care codifică cele 
două caractere sunt situate pe acelaşi cromozom, se obţin, 
pe lângă gameţii AB şi ab, şi un mic procent de gameţi Ab 


şi ab. Acest fapt este datorat unui fenomen numit crossing 
over, prin care între cromozomii pereche are loc un schimb 
reciproc de gene. 

Până acum am analizat numai cazuri în care gena 
care codifica un anumit caracter prezenta două variante. 
Există însă situaţii când o genă care codifică un anumit 
caracter poate avea mai multe variante. In acest caz este 
posibil ca mai multe din aceste gene să fie dominante 
(codominanţă). 

Vom exemplifica acest fapt descriind determinismul 
genetic al grupelor sanguine umane. Aceste grupe sunt 
determinate de trei tipuri de gene: La Lb şi I. Genele la şi 
Lb sunt codominante în timp ce gena I este recesivă. În 
funcţie de combinaţia de gene prezente în genomul unui 
individ putem obţine următoarele grupe sanguine: 


G L È L È Ï 
eno |ala |alb |-ai bib | bI I 


Există şi cazuri în care un anumit caracter fenotipic 
este rezultatul interacțiunii mai multor gene, acest 
fenomen, numit poligenie, intervenind în transmiterea 
caracterelor cantitative (înălţime, greutate, productivitate, 
nuanțele de culoare ale pielii sau ale florilor etc.). 

După cum am văzut, prin astfel de recombinări 
genetice, pornind de la un număr relativ mic de gene 


diferite se pot obţine un număr mare de genotipuri 
distincte (la om, numărul variantelor posibile este atât de 
mare, încât dacă l-am scrie desfăşurat, cifrele lui ar ocupa 
cam o carte de dimensiunile celei de faţă), ceea ce face ca 
fiecare individ să fie, practic, un unicat. 

9. Ereditatea extranucleară 

În celulele vii, rolul cel mai important din punct de 
vedere genetic îl are genomul nuclear, despre care am 
vorbit mai sus. Dar, în afară de acesta, mai există şi 
material genetic extranuclear, redus cantitativ dar nu total 
lipsit de importanţă. 

La procariote, materialul genetic extranuclear este 
reprezentat de plasmide. Acestea sunt nişte molecule 
circulare de ADN care conţin câteva gene (de exemplu, 
genele care dau rezistenţă la antibiotice). Dată fiind 
dimensiunea redusă a acestor plasmide, ele sunt 
multiplicate mai repede decât genomul nuclear, deci 
numărul lor în celulă creşte. Prin procesul numit 
conjugare o bacterie care posedă un anumit tip de 
plasmide poate transfera o parte din ele la o bacterie care 
nu posedă plasmidele respective. În acest fel anumite 
caractere se pot transmite mai repede decât prin diviziune 
şi se pot obţine populaţii relativ numeroase care posedă un 
anumit caracter într-un timp scurt. 

La eucariote, materialul genetic extranuclear este 
reprezentat de genomul unor organite celulare, cum ar fi 
mitocondriile şi cloroplastele. Aceste organite celulare 
posedă un genom propriu, format dintr-o moleculă 
circulară de ADN care conţine un număr de gene (la 
mitocondrii gene pentru sinteza enzimelor care intervin în 
respiraţia celulară, iar la cloroplaste gene care intervin în 
fotosinteză). Numărul acestor gene este mai mare (100 - 
150) în cazul cloroplastelor decât în cazul mitocondriilor. 
Mitocondriile şi cloroplastele se transmit exclusiv pe cale 


maternă, deci şi genele acestora se transmit pe aceeaşi 
cale. 

10. Virusurile 

Virusurile sunt constituite dintr-o cantitate mică de 
material genetic (ADN sau AM) cuprinsă într-o capsidă 
proteică. Virusurile nu au metabolism propriu şi nu se pot 
autoreproduce, deci nu se poate spune că sunt organisme 
vii. 

În schimb, dacă un virus pătrunde într-o celulă, 
enzimele celulei respective multiplică genomul viral şi pe 
baza genelor cuprinse în el sintetizează proteinele care 
alcătuiesc capsida, ceea ce duce la formarea de noi 
virusuri. 

In timp, procesul de multiplicare a virusurilor duce la 
moartea celulei gazdă. Prin distrugerea acestei celule noile 
virusuri sunt dispersate în mediu, putând pătrunde apoi în 
alte celule. 

11. Mutaţiile genetice 

Până acum am văzut modul în care se transmit 
caracterele genetice existente, atât timp cât genele nu 
suferă modificări. Uneori, se întâmplă ca o parte a 
genomului unui vieţuitor să se modifice sub influenţa unor 
factori externi (radiaţii, unele substanţe chimice etc.). 
Aceste modificări se numesc mutații genetice şi au un 
caracter aleator. Cele mai multe mutații genetice sunt 
dăunătoare sau chiar letale. 

In funcţie de cantitatea de material genetic implicat, 
mutaţiile pot fi genomice (care afectează genomul în 
totalitatea sa prin modificări ale numărului de cromozomi), 
cromozomiale (care afectează structura unui cromozom) şi 
genice (care afectează o singură genă). Mutaţiile genice 
care afectează o singură pereche de nucleotide se numesc 
mutații punctiforme. 

După tipul de celule în care apar, mutatiile pot fi 


gametice sau somatice. Numai mutaţiile gametice sunt 
ereditare, cele somatice afectând doar individul la care au 
apărut. 

La animale, mutaţiile genomice fie sunt letale, fie 
produc sterilitatea, deci nu pot fi transmise la urmaşi. La 
plante, aceste mutații nu sunt întotdeauna letale, uneori 
putând apărea plante viabile şi fertile cu anumite tipuri de 
mutații genomice. 

Cercetările din ultimele decenii au scos în evidenţă 
faptul că organismele vii posedă mecanisme celulare de 
eliminare a mutaţiilor. Cel mai răspândit mecanism este 
bazat pe faptul că agenţii mutageni afectează una din cele 
două catene ale moleculei de ADN, cealaltă rămânând de 
obicei intactă. Setul enzimatic al celulei elimină porţiunea 
defectă şi apoi o resintetizează pe baza catenei rămase 
intacte. Dat fiind faptul că din punct de vedere biochimic 
cele două catene nu pot fi deosebite, nu e clar de unde 
„Ştie” celula care este catena modificată şi care este cea 
normală, dar este evident că ea reuşeşte să facă această 
distincţie, cazurile în care greşeşte fiind foarte rare. La 
celulele eucariote s-a observat şi faptul că celula repară 
erorile din porțiunile de ADN informaţional, în timp ce 
porțiunile non-informaţionale care separă genele nu sunt 
reparate. Mai există şi alte mecanisme de eliminare a 
erorilor, legate în special de reproducerea sexuată, care 
fac ca după un număr de generaţii gena mutantă să 
dispară practic din populaţie. 

De exemplu, în laboratoarele de  biotehnologii 
fermentative s-a observat că tulpinile de microorganisme 
înalt productive obținute prin selecţie, după un timp, îşi 
pierd acest caracter, revenind la tipul sălbatic, de unde 
rezultă necesitatea unei noi selecții. 

12. Biotehnologiile moderne 

În ultimele decenii s-au dezvoltat o serie de 


biotehnologii moderne, bazate pe diferite tehnici de 
manipulare a informaţiei genetice, mergând până la nivel 
molecular. Practic putem spune că a apărut un nou 
domeniu: ingineria genetică. A devenit astăzi posibil să 
realizăm în laborator genotipuri noi, inexistente în natură. 

Prin tehnici de clonare s-a reuşit obţinerea unor 
organisme identice din punct de vedere genetic. Prin 
tehnologia ADN-ului recombinat s-a reuşit să se transfere 
gene de la o specie la alta, obținându-se astfel organisme 
transgenice. Prin tehnici de fuzionare a unor celule s-au 
obţinut hibrizi somatici între specii foarte diferite şi chiar 
între plante şi animale. La animale din aceste celule 
hibride nu este posibilă obţinerea unor organisme noi, ele 
existând numai ca linii celulare menținute pe medii de 
cultură artificiale. La plante s-a reuşit ca din asemenea 
celule hibride să se regenereze noi plante, cu caractere 
care nu există în natură. 

Şi într-un caz şi în altul, hibrizii obţinuţi prezintă o 
accentuată instabilitate genetică, cromozomii uneia din 
specii având tendinţa de a-i elimina pe cei ai celeilalte 
specii. Aceste practici au creat serioase probleme de 
bioetică, ele reprezentând nişte forme de siluire a firii 
plantelor şi animalelor (fapt dovedit chiar de instabilitatea 
genetică a hibrizilor rezultați) şi fiind în mod evident 
contrare poruncii biblice: „Legea Mea să o păziţi; vitele 
tale să nu le faci să se împreune cu alt soi; ogorul tău să 
nu-l semeni deodată cu două feluri de seminţe” (Levitic 19, 
19). 

Cele mai serioase probleme de bioetică sunt legate 
de tentativele de aplicare a unor asemenea practici la om, 
tentative faţă de care experienţele efectuate pe oameni în 
lagărele naziste par o simplă joacă de copii. 

Partea a Il-a 

EVOLUŢIONISMUL 


1. Introducere 

Inainte de a discuta despre teoria evoluţiei speciilor 
să definim câteva din noţiunile cu care ne vom întâlni în 
continuare. 

Specia este o comunitate de vieţuitoare care se pot 
încrucişa între ele şi care sunt izolate reproductiv de alte 
comunităţi similare. Indivizii care alcătuiesc o specie se 
pot încrucişa sexuat nelimitat între ei, în timp ce indivizii 
aparţinând unor specii diferite nu se pot încrucişa sexuat 
sau, în rarele cazuri în care se încrucişează, hibrizii sunt 
sterili (cum este de exemplu catârul, care este un hibrid 
între cal şi măgar). Speciile se diferenţiază între ele prin 
anumite caracteristici anatomo-morfologice, fiziologice, 
comportamentale şi biochimice, precum şi prin 
particularităţi ecologice. 

Rasele sau subspeciile sunt subdiviziuni ale speciilor 
şi grupează indivizi din aceeaşi specie care au anumite 
caractere distincte, rezultate ale selecţiei naturale sau ale 
selecţiei artificiale (efectuate de om). Indivizii din aceeaşi 
specie dar din rase diferite se pot încrucişa sexuat între ei, 
iar descendenţii sunt fertili. 

Populaţiile sunt subdiviziuni ale raselor, care 
grupează indivizi înrudiţi care au un fond comun de gene 
(genofond). 

Pe baza unor asemănări anatomo-morfologice şi 
fiziologice, speciile au fost grupate în categorii taxonomice 
mai mari (genuri, familii etc.). Aceste împărțiri sunt 
convenționale. 

Aşa cum am văzut, indivizii aparținând aceleiaşi 
specii dar de rase sau populaţii diferite se pot încrucişa 
sexuat între ei, dând naştere la urmaşi fertili. Prin astfel de 
încrucişări sau prin mutații genetice este posibil ca, 
pornind de la populaţii şi rase existente, să apară populaţii 
şi rase noi de plante şi animale. Vedem, deci, că la nivelul 


raselor şi al populațiilor are loc un proces evolutiv, numit 
microevoluţie. 

Unii biologi s-au gândit că, prin extensie, un fenomen 
evolutiv similar ar putea avea loc şi la nivelul speciilor. 

Acest fenomen ipotetic a fost numit macroevoluție şi, 
cu ajutorul lui, s-a încercat să se explice originea speciilor 
de plante şi animale. 

Primul care a reuşit să formuleze o teorie cât de cât 
închegată privind evoluţia speciilor a fost Ch. Darwin, 
ideile sale fiind ulterior continuate şi dezvoltate de alţi 
cercetători. 

Această teorie a fost numită teoria evoluției speciilor 
sau, mai scurt, evolutionism. 

Evoluţionismul vine în contradicţie cu creaţionismul, 
care afirmă că speciile de plante şi animale au fost create 
de Dumnezeu. 

În cele ce urmează, vom analiza mai pe larg aceste 
teorii. 

2. Originea vieţii 

Unul din primele puncte ale disputei dintre 
evoluţionism şi creaţionism este cel referitor la originea 
vieţii. Creaţioniştii susţin că viaţa a fost creată de 
Dumnezeu, în timp ce evoluţioniştii susţin că materia ne- 
vie s-ar fi organizat în mod spontan şi ar fi dat naştere 
vieţii (teorie care a primit numele de generație spontanee). 

Mai există şi unii autori, relativ puţin numeroşi, care 
susţin o teorie hibridă: primul organism viu a fost creat de 
Dumnezeu iar celelalte au luat naştere din acesta prin 
evoluţie. 

Să încercăm să analizăm în continuare posibilitatea 
generaţiei spontanee. 

În mod evident, în condiţiile actuale, materia ne-vie 
nu se organizează spontan pentru a da naştere la 
organisme vii. Evoluţioniştii susţin, însă, că atmosfera 


primitivă şi oceanul primordial ar fi avut o altă compoziţie 
chimică, mai favorabilă apariţiei vieţii. Aceasta este o 
simplă ipoteză care nu poate fi demonstrată, dar să 
presupunem că ar fi adevărată. Ca urmare a acestui fapt s- 
ar fi format prin sinteză chimică, mai întâi o „supă 
organică” în ocean, după care, substanţele din această 
„supă” s-ar fi autoorganizat treptat pentru a da naştere 
vieţii, mai întâi în forme acelulare (virusuri), iar apoi în 
formele celulare. 

În unele experienţe de laborator, în condiţii total 
diferite de cele pe care le întâlnim astăzi în natură, dar 
despre care se afirmă că ar fi identice cu cele din 
atmosfera primară, cercetătorii au reuşit să sintetizeze 
unele substanţe organice, printre care cel mai cunoscut 
exemplu îl constituie aminoacizii. Evoluţioniştii consideră 
acest fapt ca pe o dovadă a posibilităţii generaţiei 
spontanee. Ei „uită” însă să precizeze câteva „mici detalii”. 
Le vom preciza noi: 

a) Aminoacizii obţinuţi prin sinteză chimică nu sunt 
identici cu cei din organismele vii. Să fim mai expliciţi: 
aminoacizii sunt substanţe optic active şi pot avea două 
forme - levogiră şi dextrogiră. Aminoacizii obţinuţi prin 
sinteză chimică se prezintă sub forma unui amestec de 
50% aminoacizi levogiri şi 50% aminoacizi dextrogiri. 
Ţinând cont de faptul că nu există niciun mecanism natural 
de separare a acestui amestec (exceptând reacţiile 
enzimatice din organismele vii deja formate), rezultă că, 
dacă viaţa ar fi apărut dintr-un astfel de amestec, ar trebui 
ca aminoacizii din organismele vii să fie şi ei 50% levogiri 
şi 50%  dextro-giri, numai că toți aminoacizii din 
organismele vii sunt levogiri. 

b) Aminoacizii sunt totuşi molecule relativ simple, 
care reprezintă doar cărămizi de construcţie pentru alte 
molecule mai complexe (proteinele), iar într-un mediu 


acvatic (cum se presupune că era şi oceanul primordial), 
reacţia de polimerizare a aminoacizilor este defavorizată, 
astfel încât nu numai că aceştia nu au tendinţa de a se 
autoasambla ci, dimpotrivă, proteinele au tendinţa 
naturală de a se descompune. Rezultă că nu putem explica 
astfel originea moleculelor proteice complexe şi nici 
apariţia ipoteticei „supe organice”. În organismele vii 
sinteza proteinelor are loc cu consum de energie, prin 
mecanisme biochimice complexe (care au fost expuse în 
Partea I a cărţii). 

c) În ceea ce priveşte virusurile, denumirea de 
„forme de viaţă acelulare” este improprie întrucât acestea 
nu posedă metabolism propriu şi nu se autoreproduc. În 
plus, ele nu puteau să apară înaintea celorlalte vieţuitoare, 
deoarece multiplicarea lor nu poate avea loc decât într-o 
celulă-gazdă, nu şi într-un mediu abiotic. 

d) Chiar şi cele mai simple organisme vii (bacteriile) 
sunt totuşi extrem de complexe, posedând, printre altele, 
un genom complex şi un set de cel puţin câteva mii de 
enzime, fiecare dintre ele fiind implicată într-o anumită 
reacţie biochimică, iar aceste reacţii sunt dependente 
unele de altele, astfel încât lipsa uneia din ele poate afecta 
grav organismul, putând provoca chiar moartea acestuia. 
Rezultă, deci, că aceste sisteme nu puteau să apară pe 
rând, ci trebuia să apară direct o celulă gata formată. 

Pentru a răspunde acestor obiecţii, majoritatea 
evoluţioniştilor invocă ideea că acest lucru ar fi totuşi 
realizabil prin legături întâmplătoare care ar fi apărut în 
decursul miliardelor de ani care s-ar fi scurs de la 
formarea Pământului până la apariţia vieţii. Insă, calculele 
de fizică statistică arată că probabilitatea unui asemenea 
eveniment este neglijabilă, chiar dacă am presupune că 
vârsta Pământului ar fi de sute de miliarde de ani, în timp 
ce, chiar şi cele mai generoase evaluări cu privire la 


această vârstă nu depăşesc 4 miliarde de ani. 

Întrucât calculele de fizică statistică sunt complexe 
şi, dacă le-aş expune în detaliu, aş risca să nu pot fi înţeles, 
voi recurge la o analogie: un ceas are o structură cu mult 
mai simplă decât o celulă vie şi, totuşi, nimeni nu a văzut 
vreodată o bucată de metal care să se transforme de la 
sine într-un ceas, indiferent cât de mult timp ar trece, deci 
nici materia ne-vie nu poate de la sine să dea naştere 
vieţii. 

Din exemplul cu ceasul mai vedem un lucru: metalul 
nu se transformă singur în ceas dar, dacă intervine un 
ceasornicar, acest lucru devine posibil. Deci, şi în cazul 
apariţiei vieţii avem nevoie de un „Ceasornicar” numai că, 
dată fiind complexitatea organismelor vii, Acesta trebuie 
să fie cu mult mai inteligent decât omul şi, în acelaşi timp, 
să fie capabil să intervină la nivel molecular pentru a 
organiza sistemele biochimice celulare. 

Fizicianul E. Schrödinger a demonstrat chiar că, din 
punct de vedere termodinamic nici măcar menţinerea vieţii 
nu ar fi posibilă dacă nu admitem şi existenţa unui 
principiu universal ordonator de natură spirituală (el se 
pronunţa pentru o divinitate impersonală, ca în religiile 
extrem orientale, dar modul deosebit de inteligent al 
organizării lumii pare să sugereze mai degrabă existenţa 
unui Dumnezeu personal). 

In faţa acestor obiecţii, reacţia evoluţioniştilor este 
variată. 

Unii dintre ei, respingând aprioric orice intervenţie 
divină, afirmă că, din moment ce viaţa există, rezultă că ea 
trebuie să fi apărut din materia ne-vie prin generaţie 
spontanee şi, deci, calculele celor care susţin altceva ar fi 
greşite. Orice s-ar spune, o asemenea atitudine numai 
ştiinţifică nu este. 

Alţii, văzând că nu reuşesc să explice apariţia vieţii 


pe pământ prin teoria expusă mai sus, caută să rezolve 
problema afirmând că viaţa a fost adusă pe Pământ (într- 
un fel sau altul) de pe o altă planetă. Acest lucru nu a fost, 
însă, demonstrat şi, în plus, nu rezolvă problema deoarece, 
ori aici, ori pe altă planetă, tot nu pot explica în ce mod 
materia ne-vie ar fi putut da naştere vieţii. 

O altă categorie, sunt evoluţioniştii care recunosc că, 
cel puţin pentru formarea primului organism viu, este 
necesară intervenţia divină. Aceştia sunt mai puţin 
numeroşi, deoarece oamenii care cred cu adevărat în 
existenţa lui Dumnezeu, nu acceptă evoluționismul, acesta 
nefiind în concordanţă cu ceea ce afirmă Revelația 
Dumnezeiască despre facerea lumii. 

Să vedem în continuare cam ce se întâmplă cu un 
organism viu, deja apărut. 

3. Universalitatea codului genetic 

Aşa cum am precizat în prima parte a acestei cărţi, 
toate organismele vii posedă un genom, iar informaţia 
cuprinsă în acesta este descifrată cu ajutorul unui cod 
genetic. Acest cod genetic este universal, adică la toate 
vieţuitoarele, de la cele mai simple până la cele mai 
complexe (cu câteva mici excepţii nesemnificative), aceeaşi 
secvenţă de trei baze azotate codifică acelaşi aminoacid. 

Atât evoluţioniştii cât şi creaţioniştii consideră acest 
fapt ca pe o dovadă a originii comune a tuturor 
vieţuitoarelor de pe Pământ. Numai că, atunci când ajung 
să precizeze care ar fi această origine comună, nu mai sunt 
de acord: evoluţioniştii susţin că toate vieţuitoarele au 
evoluat dintr-un singur organism iniţial, în timp ce 
creaţioniştii susţin că toate vieţuitoarele au fost create de 
un Dumnezeu unic. Să analizăm pe rând cele două poziţii. 

Să presupunem că vieţuitoarele ar fi evoluat toate din 
acelaşi organism iniţial. În acest caz se pun câteva 
probleme legate de universalitatea codului genetic. 


Prima dintre ele se referă la originea acestui cod. 
Teoria oficială susţine că însuşi codul actual ar fi apărut 
prin evoluţie dintr-o variantă mai simplă (cu două baze 
azotate la un aminoacid). Lăsând la o parte faptul că nu 
există niciun vieţuitor cu un astfel de cod şi nu avem nicio 
dovadă că ar fi existat vreodată, se pune o altă întrebare: 
dacă într-adevăr codul ar fi evoluat, cum se explică faptul 
că astăzi toate vieţuitoarele au acelaşi cod, ţinând cont de 
faptul că orice modificare a lui s-ar fi transmis numai la 
urmaşii organismului la care ar fi apărut modificarea, iar la 
celelalte vieţuitoare nu? 

Să presupunem acum că într-un fel sau altul s-a ajuns 
totuşi la un organism care posedă codul genetic actual. 
Dacă toate vieţuitoarele ar fi evoluat din acesta, ar fi 
inexplicabil faptul că toate celelalte gene s-au modificat în 
timp, dând naştere la întreaga diversitate a lumii vii pe 
care o cunoaştem astăzi, numai genele care conţin 
informaţia referitoare la codul genetic au rămas 
nemodificate. 

Vedem, deci, că universalitatea codului genetic nu 
poate fi invocată ca o probă în favoarea evoluţionismului. 

În schimb, acceptând poziţia creaționistă, toate 
aceste probleme sunt rezolvate: Dumnezeu a folosit acelaşi 
cod genetic tocmai pentru ca noi să ne putem da seama că 
toate vieţuitoarele au acelaşi Creator. 

4. Evoluţia la Microorganisme 

În faţa constatării că în zilele noastre nu vedem 
specii de plante sau de animale care să se transforme din 
unele în altele, evoluţioniştii aduc argumentul că evoluţia 
are loc treptat, într-un număr mare de generaţii şi de 
aceea nu poate fi percepută în mod normal. Numai că, 
acest argument nu poate fi invocat în cazul micro- 
organismelor, deoarece acestea au o durată foarte mică a 
ciclului de reproducție (în unele cazuri chiar 20 de minute) 


şi, de aceea, un număr mare de generaţii poate fi obţinut 
într-un timp relativ scurt. Astfel, într-o zi putem obţine 72 
de generaţii, într-o lună 2160 de generaţii, într-un an 
26.000 de generaţii, iar în 100 de ani 2, 6 milioane de 
generaţii. În cei peste 100 de ani de când se fac studii 
sistematice în domeniul microbiologiei s-au observat unele 
modificări de caractere ale unor tulpini (populaţii) de 
microorganisme dar, deşi numărul generaţiilor care s-au 
succedat este astrono-mic, speciile s-au „încăpăţânat” să 
rămână aceleaşi şi chiar s-a observat că tulpinile cu 
caractere mai deosebite (cum ar fi tulpinile înalt 
producătoare ale unui anumit metabolit), obţinute prin 
selecţie artificială, după un număr de generaţii „se 
sălbăticesc”, adică revin la tipul iniţial. Mai mult, tratatele 
de medicină scrise cu mii de ani în urmă descriu aceleaşi 
boli infecțioase ca şi în zilele noastre, ceea ce ne duce cu 
gândul la faptul că şi atunci existau aceleaşi specii de 
microbi. Vedem, deci, că în ciuda teoriilor evoluționiste, 
speciile de microorganisme sunt deosebit de stabile. 

Originea eucariotelor 

Încercând să explice originea  eucariotelor, 
evoluționiştii susțin că acestea ar fi apărut prin contopirea 
mai multor celule procariote. In acest fel s-ar explica, spun 
ei, existenţa mai multor cromozomi în aceeaşi celulă. In 
ceea ce priveşte mitocondriile, acestea ar fi nişte celule 
procariote care au ajuns să trăiască în simbioză cu celula 
gazdă. 

Numai că, nucleul celulelor eucariote prezintă 
anumite particularităţi care îl deosebesc net de procariote: 

— Nucleul eucariotelor are membrană nucleară, iar 
al procariotelor nu; 

— Cromozomii la eucariote sunt mai mari decât la 
procariote şi au o structură diferită, mult mai complexă 
decât cea a cromozomului unic de la procariote; 


— Existenţa întronilor în genele eucariote şi lipsa lor 
la procariote; 

— Diferenţele care există între diviziunea simplă a 
procariotelor pe de o parte şi între mitoza şi meioza de la 
eucariote pe de altă parte; 

— Modul diferit în care se realizează reglajul genetic 
etc. 

Vedem că eucariotele diferă calitativ de procariote, 
deci sunt altceva decât o simplă contopire de celule 
procariote. 

În ceea ce priveşte mitocondriile, diferenţele care 
există între codul genetic universal şi cel mitocondrial 
demonstrează că acestea nu sunt nişte celule procariote, 
iar interdependenţa profundă dintre metabolismul celulei 
eucariote şi cel mitocondrial arată că aici nu e vorba de o 
simplă simbioză, ci de organite celulare care fac parte 
integrantă din celula eucariotă. Vedem aşadar că nici din 
acest punct de vedere teoria evoluționistă nu este 
credibilă. 

Un alt aspect legat de eucariote îl constituie 
existenţa organismelor pluricelulare cu organizare 
complexă. Acestea au un număr foarte mare de celule (de 
ordinul sutelor de miliarde) care posedă toate acelaşi 
genom dar, în fiecare celulă sunt active numai o parte din 
gene, în funcţie de rolul pe care trebuie să îl îndeplinească 
acea celulă. Deşi fiecare celulă în parte are propriul său 
metabolism, între ele există o coordonare perfectă, astfel 
încât fiecare dintre ele îndeplineşte un rol precis şi toate 
aceste celule împreună formează un singur organism. În 
plus, în timpul vieţii unui astfel de organism, multe din 
celulele componente mor şi sunt înlocuite de alte celule 
tinere fără ca acest fenomen să afecteze integritatea şi 
funcţionalitatea organismului. Este inimaginabil ca toate 
aceste sisteme, atât de complexe şi în acelaşi timp atât de 


armonioase, să fi luat naştere „întâmplător” prin 
intervenţia unor forţe oarbe ale naturii. Mai menţionăm un 
amănunt: dacă speciile de eucariote ar fi evoluat unele din 
altele, de la simplu la complex, ar fi trebuit ca numărul 
cromozomilor la fiecare specie să fie mai mare sau mai 
mic, în funcţie de gradul de complexitate al organismului 
dar, în realitate s-a observat că nu există nicio corelaţie 
între numărul de cromozomi şi nivelul de complexitate al 
organismelor. 

5. Finalitatea 

Un argument puternic împotriva evoluţionismului îl 
constituie cel al finalităţii. La toate organismele vii se 
observă că fiecare parte a organismului (de la formațiunile 
subcelulare, la ţesuturi şi organe) a fost astfel concepută 
încât să poată îndeplini o funcţie bine definită în cadrul 
ansamblului organismului şi, mai mult, are exact structura 
care îi permite să îşi îndeplinească funcţia cât mai bine. La 
un nivel mai mare, se poate observa că inclusiv între 
speciile diferite de plante şi animale care ocupă un anumit 
teritoriu există un echilibru, o armonie, fiecare din specii 
contribuind direct sau indirect la menţinerea vieţii 
celorlalte. Observațiile menţionate ne conduc la ideea că 
aceste sisteme au fost proiectate special pentru a îndeplini 
funcţia pe care o are fiecare în parte, ceea ce exclude 
apariţia lor sub acţiunea unor forţe întâmplătoare. Acest 
argument a fost scos în evidenţă mai ales de savantul 
român Nicolae Paulescu (descoperitorul insulinei). 

Impotriva acestui argument, evoluţioniştii au ripostat 
cu două contra-argumente: organele rudimen-tare şi 
organele atavice. Să le analizăm pe rând. 

a) Organele rudimentare. Acestea sunt organe care 
apar în faza embrionară sau în faza de creştere a 
organismului, iar la maturitate dispar sau degenerează 
(cum ar fi timusul şi epifiza). De aici evoluţioniştii au tras 


concluzia că aceste organe ar fi nefolositoare şi existenţa 
lor nu ar putea fi explicată decât dacă presupunem că 
acestea ar fi nişte rămăşiţe din stadiile anterioare ale 
evoluţiei speciei respective. La o analiză mai atentă se 
constată totuşi că aceste organe sunt nefolositoare numai 
în faza adultă, pe când în timpul creşterii au un rol 
important în organism, iar faptul că apar numai atunci 
când este nevoie de ele iar apoi dispar nu face decât să 
confirme existența finalităţii şi să contrazică teoria 
evoluționistă, deoarece dacă aceste organe ar fi rămase de 
la specii anterioare atunci nu ar dispărea la maturitate. 

b) Organele atavice. Spre deosebire de organele 
rudimentare care există la toţi indivizii, organele atavice 
apar numai uneori, constituind nişte anomalii sau 
monstruozităţi. Din faptul că unele din aceste malformații 
existente la om, de exemplu, prezintă asemănări cu 
structuri sau organe existente la unele animale, 
evoluţioniştii trag concluzia că omul descinde din 
animalele respective şi că, dată fiind inutilitatea acestor 
organe la om, ele ar fi şi o probă împotriva finalităţii. Ei 
„uită” însă să precizeze că între malformatii există şi foarte 
multe care nu prezintă nicio asemănare cu vreo structură 
existentă la animale. În plus, dintr-o asemănare exterioară 
a unor organe sau ţesuturi, nu rezultă în mod logic faptul 
că omul ar descinde din animalul respectiv (cu atât mai 
mult cu cât unele malformații se aseamănă cu animale pe 
care nici evoluţioniştii nu le consideră strămoşi ai omului). 
În ceea ce priveşte finalitatea, organele atavice nu 
dovedesc nimic, deoarece reprezintă stări patologice. 

Unii evoluţionişti, dată fiind evidenţa faptului că 
toate vieţuitoarele posedă exact acele organe care le sunt 
necesare în mediul în care trăiesc, acceptă într-o oarecare 
măsură ideea de finalitate, numai că „pun carul înaintea 
boilor” afirmând că „funcţia creează organul”. Dar această 


afirmaţie nu este nici logică (cum ar putea exista, de 
exemplu, funcţia vederii înainte de apariţia ochilor?) şi 
vine în contradicţie cu observaţiile experimentale care 
arată că în timpul dezvoltării unui organism, organele 
încep să se formeze cu mult înainte de a îndeplini vreo 
funcţie (de exemplu, copilul nou născut are deja picioare, 
dar abia mai târziu învaţă să meargă). Aşadar nu funcţia 
creează organul, ci organul a fost proiectat pentru a 
îndeplini o anumită funcţie, proiectul anticipând funcţia 
care urmează să fie îndeplinită. 

6. Fosilele 

Unul din argumentele invocate cel mai des de 
evoluţionişti în favoarea teoriei lor este cel al fosilelor. De 
la început trebuie să precizăm, însă, că paleontologia 
(disciplina care se ocupă cu studiul fosilelor) deţine tristul 
record de a fi ramura ştiinţei care a înregistrat cel mai 
mare număr de falsuri, ceea ce aruncă o umbră de îndoială 
asupra argumentelor de acest fel. Vom încerca totuşi să 
analizăm acele date a căror falsitate nu a fost încă 
dovedită. 

S-a observat că în diferite straturi ale pământului se 
găsesc urme fosile de la vieţuitoare diferite şi că straturile 
mai adânci conţin de obicei organisme cu o organizare mai 
simplă. Ordinea apariției vieţuitoarelor în straturile 
geologice ar fi, în linii mari, următoarea: microorganisme, 
nevertebrate marine şi alge, peşti, plante de uscat, 
amfibieni, reptile, mamifere şi păsări. Urmele de locuire 
umană apar numai în straturile cele mai superficiale. Cele 
expuse până aici sunt fapte. 

S-a presupus că straturile mai adânci sunt mai vechi 
(dar în privinţa vârstei concrete a fiecărui strat savanții 
sunt încă departe de a se fi pus de acord). Deşi nu poate fi 
demonstrată practic, această presupunere este totuşi 
plauzibilă. 


Evoluţioniştii susţin, însă, că vieţuitoarele diferite 
care au trăit în epoci diferite au apărut prin evoluţie unele 
din altele. Numai că, din punct de vedere logic, faptul că 
două specii apar în straturi geologice succesive nu implică 
în mod necesar faptul că aceste două specii ar fi luat 
naştere una din alta. De exemplu, dacă am face săpături pe 
teritoriul actual al oraşului Bucureşti, am constata că în 
straturile mai vechi găsim urme de lupi, iar în cele mai noi 
am găsi urme de câini şi acest lucru nu înseamnă că lupii 
s-au transformat în câini, ci doar că locul lupilor a fost 
ocupat de câini. 

În plus, cercetările de până acum, arată că speciile 
apar brusc în straturile geologice, fiind bine definite şi în 
cursul existenţei lor cunosc numai modificări neesenţiale 
(cum ar fi adâncirea striaţiilor de pe cochilia unei scoici), 
iar între două specii asemănătoare care se succed în timp 
nu există verigi intermediare (de exemplu, nu s-a 
descoperit nicio fosilă de animal care să aibă gâtul de o 
lungime cât jumătate din gâtul girafei, deşi o astfel de 
fosilă, dacă ar fi existat, ar fi sărit în ochi chiar şi unui 
nespecialist şi nici alte asemenea forme intermediare între 
specii diferite). Şi chiar dacă s-ar descoperi vreodată o 
asemenea  „verigă”, aceasta nu ar dovedi decât 
succesiunea temporală, nu şi filiaţia speciilor respective. 

Există totuşi o fosilă care a făcut să curgă multă 
cerneală şi despre care evoluţioniştii afirmă că le-ar 
confirma teoria. Fosila constă dintr-un fragment de rocă 
sedimentară în care se află imprimată urma unui animal 
care seamănă cu o reptilă dar, în acelaşi timp, are aripi cu 
pene ca de pasăre. Fosila a fost numită Archaeopteryx. 
Presupunând că fosila este autentică (deşi există şi voci 
care contestă acest lucru) să vedem ce dovedeşte ea. De la 
început trebuie să precizăm că în toate sursele 
bibliografice pe care le-am studiat am găsit descris un 


singur exemplar fosil al acestui vieţuitor, iar un exemplar 
izolat nu este o specie (vedem şi astăzi născându-se 
creaturi monstruoase care prezintă caractere diferite faţă 
de specia din care descind, dar acestea nu ajung să 
constituie o specie, întrucât în puţinele cazuri în care sunt 
viabile, ele sunt izolate reproductiv tocmai datorită 
monstruozităţii lor), deci ar trebui să avem un număr mai 
mare de fosile pentru a putea afirma că am descoperit o 
specie nouă. Presupunând totuşi că a existat această 
specie, ea nu este o verigă intermediară între două specii, 
ci numai o specie care nu poate fi încadrată în niciuna din 
categoriile cunoscute de noi (reptile, păsări etc.). Acest 
lucru nu ar constitui o noutate, întrucât chiar şi în zilele 
noastre există asemenea specii (cel mai cunoscut exemplu 
este ornitorincul) ceea ce dovedeşte numai faptul că 
natura este, totuşi, mai complexă decât categoriile 
taxonomice stabilite de mintea omenească a biologilor. 

Datele expuse până acum nu susţin în mod necesar 
evoluționismul, fiind chiar mai apropiate de referatul biblic 
privind creaţia decât de teoria evoluționistă. În primul 
capitol al Genezei, se afirmă că vieţuitoarele nu au fost 
create toate odată, ci pe rând şi fiecare după soiul ei, iar 
omul a fost creat la sfârşit. Problema pe care pare să o 
ridice relatarea biblică este afirmaţia că lumea a fost 
creată în şapte zile. Limba ebraică, în care a fost scris 
iniţial Vechiul Testament, are particularitatea că acelaşi 
cuvânt poate avea mai multe sensuri, în funcţie de context. 
De aceea termenul de „zi” din Geneză a dat naştere încă 
din cele mai vechi timpuri la diverse interpretări. 

— Unii au interpretat acest termen în sens literal şi, 
dată fiind  atotputernicia lui Dumnezeu, această 
interpretare nu poate fi total exclusă, întrucât lumea putea 
fi creată şi într-un timp scurt. În acest caz ar însemna că 
determinările omeneşti care par să indice vârste de 


milioane sau miliarde de ani pentru straturile geologice 
sunt greşite. Acest lucru nu poate fi exclus cu desăvârşire 
deoarece toate metodele de datare se bazează în mod 
esenţial pe ipoteze care nu pot fi verificate, unele dintre 
ele fiind chiar neplauzibile. De exemplu, în cazul datării cu 
C14 se presupune că, în perioada din care datează proba 
analizată, concentraţia acestui izotop în atmosferă era 
identică cu cea de azi, iar în metoda bazată pe adâncimea 
straturilor se presupune că aceste straturi au fost depuse 
în mod uniform în timp, ambele afirmaţii fiind greu de 
crezut în cazul unor perioade de timp mai îndelungate. 

— Alții, pornind de la o altă afirmaţie biblică, şi 
anume că „o singură zi, înaintea Domnului, este ca o mie 
de ani şi o mie de ani ca o zi” (II Petru 3, 8) au considerat 
că „zilele” creaţiei ar putea fi de fapt perioade mai lungi de 
timp. 

— A treia categorie de comentatori, urmând 
interpretării date de Sfântul Grigorie de Nyssa (secolul IV 
d.Hr.), consideră că „zilele” trebuie interpretate nu în sens 
temporal, ci în sensul de etape logice ale creaţiei. 

Dacă în ceea ce priveşte interpretarea „zilelor” 
creaţiei părerile sunt împărţite, există totuşi un acord 
general asupra ideii că lumea a fost creată în mod gradat. 

7. Embriologia şi anatomia comparată 

Un alt argument invocat de evoluţionişti este cel al 
embriogenezei. Zoologul german E. Haeckel afirmă că în 
primele stadii de dezvoltare toţi embrionii de vertebrate se 
aseamănă puternic între ei, indiferent de clasa din care fac 
parte, şi numai ulterior apar caracterele distinctive. De 
aici el trage concluzia că ontogeneza este o recapitulare 
sumară a filogenezei, concluzie pe care a denumit-o „lege 
biogenetică fundamentală”. Pentru a-şi demonstra 
afirmaţia, el a prezentat o serie de fotografii reprezentând 
embrioni de vertebrate. 


Numai că, la o analiză mai atentă, oricine a studiat 
cât de cât embriologia, poate observa că aceste fotografii 
au fost falsificate. In realitate, asemănările nu depăşesc 
faza primelor diviziuni când orice embrion animal 
(vertebrat sau nu) are forma unei grămezi de celule 
nediferenţiate, chiar şi în această fază asemănările fiind 
pur exterioare întrucât din punct de vedere genetic 
organismele sunt bine individualizate. 

Aşadar, „legea biogenetică fundamentală” nu a fost 
demonstrată, fiind de fapt rodul imaginaţiei creatorului ei. 

Chiar dacă am considera că există aceste asemănări 
(există într-adevăr unele asemănări de formă, dar numai la 
nivelul unor organe omoloage, nu la nivelul întregului 
organism), acest fapt nu ar demonstra în niciun fel 
descendența speciilor unele din altele, ci numai faptul că 
acestea au fost create după planuri asemănătoare. 

Această ultimă obiecţie este valabilă şi în cazul 
argumentelor legate de anatomia comparată: asemănarea 
unor organe la specii diferite nu presupune în mod necesar 
faptul că aceste specii ar avea o descendență comună, deci 
studiile celor care prezintă diferite asemănări ale formei 
unor organe la specii diferite nu dovedesc în mod necesar 
evoluționismul. 

De exemplu, evoluţioniştii susţin că asemănarea 
dintre conformaţia unor oase de la balene şi cea de la 
unele mamifere de uscat ar dovedi că balenele au evoluat 
din mamifere de uscat, dar în realitate acest fapt nu 
dovedeşte evoluţia, putând fi explicat la fel de bine şi din 
perspectivă creaționistă. 

Din aceleaşi motive, nu pot fi luate în consideraţie 
argumentele care încearcă să demonstreze evoluționismul 
pe baza unor asemănări între genomurile unor specii 
diferite. 

Pe baza unor astfel de asemănări evoluţioniştii 


afirmă, de exemplu, că specia de musculiţe Drosophila 
virilis ar fi dat naştere la alte trei specii: Drosophila 
melanogaster, Drosophila willistoni şi Drosophila 
pseudoobscura. Numai că, deşi speciile genului Drosophila 
au făcut obiectul a nenumărate studii de genetică, deşi din 
anul 1908 când au început studiile sistematice s-au 
succedat peste 4.000 de generaţii (Drosophilele au devenit 
foarte populare în laboratoarele de genetică tocmai 
datorită ciclului de viaţă foarte scurt), în practică nu numai 
că nu s-a observat transformarea vreunei specii de 
Drosophila în alta, ci chiar s-a observat că nici prin 
supunerea la radiaţii intense, nici prin alţi agenţi mutageni 
nu s-a reuşit să se inducă decât mutații neesenţiale. 
Aşadar afirmaţiile evoluţioniştilor s-au dovedit şi de 
această dată a fi nefondate. 

8. Sistematica şi biogeografia 

Evoluţioniştii mai susţin că grupele de plante şi 
animale pot fi dispuse sub forma unui arbore genealogic, 
ceea ce ar confirma teoria lor. Numai că aceste categorii 
taxonomice sunt în mare măsură opera biologilor, fapt 
dovedit de numeroasele cazuri în care una şi aceeaşi 
specie a fost încadrată în genuri diferite de către autori 
diferiţi, precum şi de existenţa unor specii de plante şi 
animale care refuză să fie încadrate în astfel de categorii 
(în general biologii „rezolvă” această problemă inventând 
o nouă categorie care să cuprindă doar specia „rebelă”), 
iar gruparea lor în formă de arbore genealogic este absolut 
arbitrară şi artificială, atâta timp cât nu avem nicio dovadă 
a descendenţei lor unele din altele. De aici vedem că nu se 
poate dovedi evoluţia pe această cale căci numai dacă am 
reuşi să demonstrăm pe o altă cale că speciile evoluează 
unele din altele am avea dreptul să trasăm un arbore 
genealogic al speciilor. 

S-a mai invocat în sprijinul teoriei evoluționiste faptul 


că în zone diferite ale globului se pot întâlni unele specii 
de plante sau de animale asemănătoare. Spre exemplu, în 
Europa, Extremul Orient şi extremitatea vestică a Statelor 
Unite există specii de stejar care sunt diferite, dar prezintă 
unele asemănări. 

Evoluţioniştii susţin că acest fapt nu poate fi explicat 
decât dacă admitem că aceste specii provin dintr-un 
strămoş comun, care ocupa iniţial un teritoriu atât de larg 
încât să cuprindă toate zonele în care se găsesc aceste 
specii. Ei nu prezintă însă nicio dovadă a existenţei reale a 
unui astfel de strămoş (deci este vorba despre o simplă 
presupunere), iar existenţa acestor specii asemănătoare 
poate fi explicată cu mult mai bine din perspectivă 
creaționistă: zonele în care trăiesc aceste specii prezintă 
unele similitudini în ceea ce priveşte condiţiile naturale (în 
special clima) şi de aceea Dumnezeu a creat pentru aceste 
zone specii asemănătoare. 

10. „Dovezi direcâe” ale evoluţiei 

Chiar şi evoluţioniştii (sau cel puţin unii dintre ei, 
destul de numeroşi) recunosc faptul că argumentele 
invocate de ei până aici constituie cel mult „dovezi 
indirecte” ale evoluţiei, adică nu se poate demonstra 
evoluţia numai pe baza lor (aşa cum am arătat, unele din 
aceste aspecte pot fi explicate chiar mai coerent din 
perspectivă creaționistă). Pentru a-şi justifica, totuşi, teoria 
ei invocă şi unele „dovezi directe”. Acestea se referă la 
unele cazuri în care, prin mutații spontane sau provocate 
artificial, s-au obţinut organisme cu caractere noi. Numai 
că, în toate cazurile expuse este vorba de obţinerea de 
rase sau de populaţii noi (lucru recunoscut chiar şi de 
evoluţionişti) ceea ce nu demonstrează în niciun fel 
evoluţia speciilor, ci numai inconsecvenţa logică a celor 
care invocă astfel de argumente prin care dovedesc că nu 
fac distincţie între microevoluţie (care este un fapt) şi 


macroevoluţie (care există numai în mintea lor). Cu toate 
eforturile depuse în acest domeniu în cei peste 100 de ani 
de la apariţia teoriei evoluţiei speciilor, nu s-a putut 
înregistra nici măcar un singur caz de transformare a unei 
specii în altă specie, nici măcar la vieţuitoarele cu o durată 
foarte scurtă de viaţă, la care s-au succedat în acest 
interval un număr extrem de mare de generaţii. Mutaţiile 
apărute au fost în general neesenţiale. În cazul în care au 
apărut totuşi mutații ceva mai radicale, acestea fie au fost 
letale, fie au provocat sterilitatea, deci nu a putut lua 
naştere o nouă specie. În ceea ce priveşte teoria conform 
căreia evoluţia se realizează prin acumularea treptată de 
mutații mici, nici aceasta nu a fost confirmată, speciile de 
organisme vii posedând o uimitoare stabilitate şi având 
chiar capacitatea ca pe parcursul generaţiilor să înlăture 
mutaţiile apărute, fie prin mecanismele celulare de 
reparare a erorilor, fie prin comportamentul de izolare 
reproductivă a mutanţilor. 

Un caz interesant de argument invocat în sprijinul 
teoriei evoluţiei speciilor este cel al speciei de fluturi 
Biston betularia. La acest fluture există două tipuri de 
populaţii: unul de culoare deschisă, altul de culoare 
închisă. La începutul secolului XIX predominau fluturii de 
culoare deschisă. Treptat, odată cu schimbarea condiţiilor 
de mediu datorită industrializării, s-a ajuns la situaţia de 
azi, când fluturii de culoare închisă au devenit 
predominanti. În acest caz, „evoluţia” nu a constat nici 
măcar în apariţia unei rase noi, ci numai în modificarea 
raportului numeric dintre două populaţii care existau deja 
(cea de culoare mai deschisă, cea mai închisă), ceea ce nu 
poate fi considerat în niciun caz ca un proces de evoluţie. 

Vom lua ca termen de comparaţie un exemplu similar 
din lumea oamenilor: în ultimele secole, amerindienii care 
populau cândva America au fost în mare parte înlocuiţi de 


europeni, proces care a coincis în timp cu dezvoltarea 
industriei, dar acest lucru nu înseamnă în niciun caz că 
amerindienii ar fi evoluat datorită industrializării şi s-ar fi 
transformat în europeni, ci doar că europenii au cucerit 
teritoriile amerindienilor. Rezultă că nici exemplul speciei 
Biston betularia nu poate fi considerat ca o dovadă a 
evoluţiei speciilor. 

11. Ingineria genetică 

Una din realizările geneticii contemporane o 
constituie ingineria genetică. Astăzi a devenit posibil ca, 
prin tehnici complexe de laborator, să introducem o genă 
care aparţine unei specii în genomul altei specii. S-a reuşit 
chiar obţinerea unor organisme hibride între specii foarte 
diferite, sau chiar între specii aparţinând la regnuri 
diferite (de exemplu între roşie şi porc). Numai că, în toate 
aceste cazuri,  hibrizii au manifestat o accentuată 
instabilitate genetică, având tendinţa ca după un număr de 
generaţii să reconstituie genomul uneia din speciile 
iniţiale. Aşadar, nici pe această cale nu s-a reuşit să se 
obţină specii noi şi, chiar dacă s-ar reuşi vreodată să se 
creeze o specie nouă prin inginerie genetică, teoria 
evoluţiei speciilor nu ar fi demonstrată nici pe această 
cale, deoarece nu ar fi vorba despre o evoluţie naturală, ci 
despre o intervenţie dirijată din partea unor fiinţe 
inteligente (oameni). 

În schimb, ingineria genetică, fiind o practică 
nefirească, ridică numeroase probleme de bioetică. 

12. Originea omului 

Am lăsat la sfârşit problema originii omului, care a 
generat de-a lungul timpului cele mai aprinse discuţii între 
evoluţionişti şi creaţionişti. După teoria evoluționistă omul 
ar fi apărut dintr-o specie de maimuţă printr-un proces de 
evoluţie lentă, trecând prin mai multe „verigi 
intermediare”. Acest proces ar fi durat câteva milioane de 


ani. Pentru a explica absenţa blănii şi poziţia bipedă, bieţii 
noştri „strămoşi” sunt alungaţi din junglă în savană şi 
invers, invocându-se tot felul de pretexte, iar vorbirea 
articulată şi dezvoltarea gândirii abstracte nu au primit 
explicaţii convingătoare. 

În sprijinul teoriei lor, evoluţioniştii au adus, după 
cum era de aşteptat, câteva „dovezi” paleontologice. 
Numai că, la o analiză mai atentă, s-a constatat că toate 
fosilele care reprezentau „verigi intermediare” între 
maimuţă şi om erau ori false (după cum am mai amintit, 
paleontologia abundă în falsuri), ori greşit interpretate 
(cum este, de exemplu, cazul omului de Neanderthal, 
despre care se afirma iniţial că ar fi un „om-maimuţă”, dar 
care s-a dovedit a fi de fapt tot un Homo sapiens). In faţa 
acestei situaţii, atitudinile cercetătorilor au fost diferite: 

— Unii se agaţă cu încăpățânare de unele sau altele 
din fosilele care au fost prezentate ca verigi intermediare, 
încercând să reconstituie un „arbore genealogic” al 
omului. Aproape fiecare din autorii care au urmat această 
cale are propriul său „arbore”, mulţi dintre ei prezentând 
chiar şi ramificații despre care se spune că nu au condus la 
apariţia omului, fiind numai nişte tentative nereuşite de 
umanizare a maimuţei (ne punem întrebarea: dacă evoluţia 
are loc la întâmplare, sub acţiunea unor forţe oarbe ale 
naturii, atunci cine a fost cel care a încercat să umanizeze 
maimuţa?). 

Această atitudine este absolut neserioasă, fiind în 
contradicţie şi cu alte date, aşa cum se va vedea în 
continuare. 

— Alții, constatând lipsa fosilelor, au încercat să 
elaboreze teorii care să o explice, păstrând totuşi ideea de 
evoluţie a speciilor. Conform unei asemenea teorii, 
transformarea maimuţei în om ar fi avut loc în apă, verigile 
intermediare fiind vieţuitoare înotătoare, şi de aceea 


fosilele nu s-ar fi păstrat. În acest caz, însă, devine absolut 
inexplicabilă poziţia bipedă, precum şi alte caractere 
umane. 

— O a treia categorie, mai rezonabilă, acceptă faptul 
că la ora actuală nu dispunem de fosile autentice ale 
„oamenilor-maimuţă”, dar speră ca acestea să fie găsite în 
viitor. Vom arăta mai jos că avem motive întemeiate să nu 
le împărtăşim speranţa. 

— Ultima categorie o reprezintă cei care acceptă că 
aceste „verigi intermediare” nu au fost găsite pentru că nu 
au existat niciodată. 

Vom menţiona în continuare câteva fapte care 
contrazic teoria evoluționistă cu privire la originea omului. 

Analiza genomului mitocondrial uman a scos în 
evidenţă faptul că toţi oamenii din lume descind dintr-un 
unic strămoş comun de sex feminin, pe care chiar şi 
evoluţioniştii îl numesc „Eva mitocondrială”. Conform 
estimărilor geneticienilor, această Evă ar fi trăit cu cel 
mult 200.000 de ani în urmă (unii autori indică cifre chiar 
mai mici). Vedem deja că faptele nu concordă cu ideea unei 
populaţii întregi de maimute care s-ar fi transformat în 
oameni, iar din punct de vedere cronologic, teoria evoluţiei 
pe parcursul mai multor milioane de ani se dovedeşte a fi 
falsă. 

O altă problemă care se ridică este cea a numărului 
de cromozomi. Aşa cum am mai spus, acest număr, care 
este o caracteristică de specie, este întotdeauna întreg, iar 
la mamifere, care sunt animale cu reproducție sexuată, 
numărul cromozomilor este par. Determinările arată că 
toate speciile de maimuțe au 48 de cromozomi, în timp ce 
omul are numai 46. Prima observaţie care se impune este 
aceea că, datorită acestei discontinuități, nu putea avea loc 
o evoluţie continuă de la maimuţă la om, deoarece nu 
poate exista nicio specie de mamifer cu 46, 5 cromozomi 


(sau alt număr neîntreg) şi nici măcar cu 47 de cromozomi. 
Aşadar nu are niciun rost să căutăm ipotetice verigi 
intermediare între om şi maimuţă. 

Există şi unii autori care, încercând să salveze ideea 
evoluționistă, susţin că transformarea maimuţei în om s-ar 
fi făcut brusc, prin contopirea unor cromozomi ai 
maimuţei. Ei „uită”, însă, un fapt pe care l-am expus în 
capitolul dedicat mutaţiilor genetice, şi anume că, la 
mamifere, nu este posibilă apariţia unui individ viabil şi 
fertil, care să prezinte o mutație atât de radicală. 

Am întâlnit chiar şi autori evoluţionişti care, în una şi 
aceeaşi carte, atunci când vorbesc despre fosile susţin că 
transformarea maimuţei în om s-ar fi petrecut lent, în 
milioane de ani, iar atunci când vorbesc despre cromozomi 
susţin că această transformare ar fi avut loc brusc. 
Consider că nu merită să mai risipesc cerneala pentru a 
comenta o asemenea atitudine „ştiinţifică”. 

Să presupunem totuşi că, printr-o minune, o maimuţă 
cu 48 de cromozomi ar fi dat naştere unui om cu 46 de 
cromozomi sau măcar unui semiom cu 47 de cromozomi. 
Intrebarea care se pune este următoarea: cu cine s-ar fi 
putut acesta împerechea pentru a da naştere la urmaşi? Cu 
o maimuţă în niciun caz, deoarece numărul diferit de 
cromozomi i-ar face incompatibili. Rezultă aşadar că ar fi 
necesară o nouă minune şi anume ca aproximativ în acelaşi 
timp şi în acelaşi loc să apară un alt individ de sex opus, 
care să prezinte exact aceeaşi mutație. Deja suntem 
nevoiţi să împingem şirul minunilor cam departe! Dar 
lucrurile nu se opresc aici: deoarece evoluţioniştii susţin că 
toate speciile de vieţuitoare ar fi evoluat unele din altele şi 
dată fiind marea diversitate a lumii vii, ar trebui ca 
asemenea „minuni” să fie destul de frecvente. Numai că, în 
ciuda timpului destul de îndelungat de când se fac 
observaţii sistematice în acest domeniu, până acum nu s-a 


descoperit niciun caz de genul acesta. În aceste condiţii 
credem că ar fi mai înţelept să renunţăm la teoria 
evoluționistă. 

13. Concluzii 

Din cele expuse până acum, vedem că evoluționismul 
este departe de a fi o teorie cu adevărat ştiinţifică, fiind de 
fapt o colecţie de falsuri şi ipoteze nedemonstrate. In plus, 
există numeroase aspecte asupra cărora nici măcar 
evoluţioniştii între ei nu se înţeleg, teoria unui autor fiind 
contrazisă de cea a altuia. Practic, majoritatea biologilor 
sunt conştienţi de lipsurile evoluţionismului, sau cel puţin 
de o parte din ele, singurul motiv pentru care mai este încă 
menţinut fiind refuzul adepților lui de a accepta existenţa 
lui Dumnezeu. 

Insă ştiinţa nu numai că nu a demonstrat niciodată 
inexistenţa Divinităţii, ci chiar mulţi mari savanţi, din toate 
veacurile şi din toate domeniile, cum ar fi Pascal, Newton, 
W. Thomson (Lord Kelvin), Cauchy, N. Bohr, Schrödinger, 
Laplace, Maxwell, Marconi, Descartes, Euler, Lavoisier, 
Berzelius, Pasteur, Faraday şi mulţi alţii, şi-au mărturisit 
credinţa în Dumnezeu. 

Vom cita în continuare două cazuri destul de 
surprinzătoare: 

— Lamark: „Natura nefiind o inteligenţă, nefiind nici 
măcar o fiinţă, ci numai o ordine a lucrurilor, constituind o 
putere în întregime supusă legilor, această natură, zic, nu 
este însuşi Dumnezeu. Ea este produsul sublim al voinţei 
Sale atotputernice [...] Astfel, voinţa lui Dumnezeu este 
pretutindeni exprimată prin funcţionarea legilor naturii, 
pentru că aceste legi vin de la El. lar această voinţă nu 
poate fi limitată, puterea din care ea emană neavând 
limite”. 

— Ch. Darwin: „O altă cauză a credinţei în existenţa 
lui Dumnezeu care ţine de rațiune iar nu de sentimente, 


mă impresionează prin greutatea sa. Ea provine din 
extrema dificultate - sau mai bine zis din imposibilitatea - 
de a concepe acest imens şi prodigios Univers, cuprinzând 
omul şi facultatea sa de a privi în viitor, ca pe rezultatul 
unui destin şi a unei necesităţi oarbe. Cugetând astfel, mă 
simt nevoit să admit o Cauză primară cu un spirit 
inteligent, analog într-o oarecare măsură cu cel al omului, 
şi merit numirea de deist.”5 

Vedem, deci, că înşişi întemeietorii evoluţionismului 
acceptau existenţa lui Dumnezeu. In acest caz ne 
întrebăm: ce anume i-a putut determina să creeze o teorie 
atât de evident potrivnică lui Dumnezeu? E greu de 
răspuns. 

În orice caz, din cele expuse până acum, se observă 
că ideea existenţei lui Dumnezeu nu este antiştiinţifică, aşa 
cum susţin unii, ci este chiar foarte rezonabilă. Odată 
acceptată această idee, cea mai raţională atitudine este ca, 
în ceea ce priveşte originea lumii şi a vieţii, să acceptăm 
ceea ce însuşi Dumnezeu ne-a spus pe calea Revelaţiei şi 
să respingem alte teorii, mai ales dacă acestea vin în 
contradicţie cu datele rezultate din experienţă. 

Iar Revelația ne spune că lucrurile s-au petrecut aşa: 

„La început a făcut Dumnezeu cerul şi pământul. Şi 
pământul era netocmit şi gol. Întuneric era deasupra 
adâncului şi Duhul lui Dumnezeu. Se purta pe deasupra 
apelor. Şi a zis Dumnezeu: „Să fie lumină! Si a fost lumină. 
Și a văzut Dumnezeu că este bună lumina, şi a despărțit 
Dumnezeu lumina de întuneric. Lumina a numit-o 
Dumnezeu ziuă, iar întunericul l-a numit noapte. Și a fost 
seară şi a fost dimineaţă: ziua întâi. 

Și a zis Dumnezeu: „Să fie o tărie prin mijlocul apelor 


5 Ambele citate au fost reproduse după lucrarea “Noţiunile de Suflet 
şi Dumnezeu în fiziologie” a savantului Nicolae Paulescu 
(descoperitorul insulinei). 


şi să despartă ape de ape!” Și a fost aşa. A făcut 
Dumnezeu tăria şi a despărţit Dumnezeu apele cele de sub 
tărie de apele cele de deasupra tăriei. Tăria a numit-o 
Dumnezeu cer. Și a văzut Dumnezeu că este bine. Și a fost 
seară şi a fost dimineaţă: ziua a doua. 

Și a zis Dumnezeu: „Să se adune apele cele de sub 
cer la un loc şi să se arate uscatul!” Şi a fost aşa. şi s-au 
adunat apele cele de sub cer la locurile lor şi s-a arătat 
uscatul. Uscatul l-a numit Dumnezeu pământ, iar adunarea 
apelor a numit-o mări. Şi a văzut Dumnezeu că este bine. 
Apoi a zis Dumnezeu: „Să dea pământul din sine verdeață: 
iarbă, cu sămânță într-insa, după felul şi asemănarea ei, şi 
pomi roditori, care să dea rod cu sămânță în sine, după fel, 
pe pământ!” Si a fost aşa. Pământul a dat din sine 
verdeață: iarbă, care face sămânță, după felul şi după 
asemănarea ei, şi pomi roditori, cu sămânță, după fel, pe 
pământ. Şi a văzut Dumnezeu că este bine. Şi a fost seară 
şi a fost dimineaţă: ziua a treia. 

Și a zis Dumnezeu: „Să fie luminători pe tăria cerului, 
ca să lumineze pe pământ, să despartă ziua de noapte şi să 
fie semne ca să deosebească anotimpurile, zilele şi anii şi 
să slujească drept luminători pe tăria cerului, ca să 
lumineze pământul. Şi a fost aşa. A făcut Dumnezeu cei doi 
luminători mari: luminătorul cel mai mare pentru 
cârmuirea zilei şi luminătorul cel mai mic pentru 
cârmuirea nopții, şi stelele. Şi le-a pus Dumnezeu pe tăria 
cerului, ca să lumineze pământul, să cârmuiască ziua şi 
noaptea şi să despartă lumina de întuneric. Și a văzut 
Dumnezeu că este bine. Şi a fost seară şi a fost dimineaţă: 
ziua a patra. 

Apoi a zis Dumnezeu: „Să mişune apele de vietăți, 
fiinţe cu viaţă în ele şi păsări să zboare pe pământ, pe 
întinsul tăriei cerului!” Şi a fost aşa. A făcut Dumnezeu 
animalele cele mari din ape şi toate ființele vii, care 


mişună în ape, unde ele se prăsesc după felul lor, şi toate 
păsările inaripate după felul lor. Și a văzut Dumnezeu că 
este bine. Şi le-a binecuvântat Dumnezeu şi a zis: „Prăsiţi- 
vă şi vă înmulțiţi şi umpleţi apele mărilor şi păsările să se 
înmulțească pe pământ! Și a fost seară şi a fost dimineaţă: 
ziua a cincea. 

Apoi a zis Dumnezeu: „Să scoată pământul fiinţe vii, 
după felul lor: animale, târâtoare şi fiare sălbatice după 
felul lor”. Și a fost aşa. A făcut Dumnezeu fiarele sălbatice 
după felul lor, şi animalele domestice după felul lor, şi 
toate târâtoarele pământului după felul lor. Şi a văzut 
Dumnezeu că este bine. 

Și a zis Dumnezeu: „Să facem om după chipul şi după 
asemănarea Noastră, ca să stăpânească peştii mării, 
păsările cerului, animalele domestice, toate vietăţile ce se 
târăsc pe pământ şi tot pământul!” Și a făcut Dumnezeu pe 
om după chipul Său; după chipul lui Dumnezeu l-a făcut; a 
făcut bărbat şi femeie. Şi Dumnezeu i-a binecuvântat, 
zicând: „Creşteţi şi vă înmulţiţi şi umpleţi pământul şi-l 
supuneți; şi stăpâniri peste peştii mării, peste păsările 
cerului, peste toate animalele, peste toate vietăţile ce se 
mişcă pe pământ şi peste tot pământul!” Apoi a zis 
Dumnezeu: „lată, vă dau toată iarba ce face sămânță de pe 
toată fața pământului şi tot pomul ce are rod cu sămânță 
în el. Acestea vor fi hrana voastră. lar tuturor fiarelor 
pământului şi tuturor păsărilor cerului şi tuturor vietăților 
ce se mişcă pe pământ, care au în ele suflare de viaţă, le 
dau toată iarba verde spre hrană. Şi a fost aşa. Şi a privit 
Dumnezeu toate câte a făcut şi iată erau bune foarte. Şi a 
fost seară şi a fost dimineaţă: ziua a şasea. Aşa s-au făcut 
cerul şi pământul şi toată oştirea lor. Şi a sfârşit 
Dumnezeu în ziua a şasea lucrarea Sa, pe care a făcut-o; 
iar în ziua a şaptea S-a odihnit de toate lucrurile Sale, pe 
care le-a făcut. Şi a binecuvântat Dumnezeu ziua a şaptea 


şi a Sfinţit-o, pentru că într-insa S-a odihnit de toate 
lucrurile Sale, pe care le-a făcut şi le-a pus în rânduială. 

lată obârşia cerului şi a pământului de la facerea lor, 
din ziua când Domnul Dumnezeu a făcut cerul şi pământul” 
(Facerea 1, 1 - 2, 4). 

Însă, acceptarea ideii că vieţuitoarele au fost create 
de Dumnezeu nu este un simplu act intelectual, ea având şi 
importante consecinţe de ordin moral: dacă omul s-ar 
trage din maimuţă, atunci ar fi liber să se comporte ca 
animalele, pe când un om creat de Dumnezeu după chipul 
Său are datoria morală de a respecta poruncile divine. 

„Să iubeşti pe Domnul Dumnezeul tău, cu toată inima 
ta, cu tot sufletul tău şi cu tot cugetul tău. Aceasta este 
marea şi întâia poruncă. lar a doua, la fel ca aceasta: Să 
iubeşti pe aproapele tău ca pe tine însuți. În aceste două 
porunci se cuprind toată Legea şi prorocii'. (Matei 22, 37 - 
40). 

II. 

EVOLUŢIONISMUL 

ÎN MANUALELE ŞCOLARE. 

ERORI DE RAȚIONAMENT 

În care matematicianul Ion Vlăducă arată că 
manualele de biologie conţin erori grave de logică, 
inadvertenţe, precum şi falsuri ştiinţifice; acestea nu sunt 
întâmplătoare şi dovedesc atât incompetenţa autorilor 
acestor manuale, cât şi reaua lor credinţă; în consecinţă, 
statul român continuă, într-un alt ambalaj, politica 
comunist bolşevică de descreştinare a copiilor noştri. 

ASPECTE ALE EVOLUŢIONISMULUI ÎN GIMNAZIU 

CLASA A V-A. BIOLOGIE VEGETALĂ 

Capitolul 6 al manualului [19] este intitulat „Evoluţia 
plantelor”. 

„Plantele şi animalele care au trăit în trecutul 
îndepărtat pot fi cunoscute, deoarece in scoarța 


Pământului se păstrează rămăşiţe ale vieţuitoarelor 
dispărute. Acestea se numesc fosile”. ([19], p.161) 

Dispariţia unor vieţuitoare nu dovedeşte 
transformarea lor. Există şi astăzi aşa-zise „fosile vii”. Mult 
timp s-a crezut că ele au dispărut, transformându-se în alte 
specii. Recent s-au descoperit în viaţă exemplare din 
speciile presupuse dispărute. Ele nu au „evoluat”. Trăiesc 
astăzi alge care aparţin unor tipuri străvechi; în forma lor 
nu se constată schimbări importante. Există în viaţă o 
specie de ferigă primitivă cu frunze mici şi puţine. S-au 
păstrat şi cycadee - un fel de ferigi despre care unii biologi 
cred că au apărut în urmă cu 140 de milioane de ani. Se 
credea că „strămoşul” arborelui mamut a dispărut de 20 
de milioane de ani. Dar iată că, în 1962, un student chinez, 
T. Wang, l-a descoperit vieţuind în pădurile din China 
Centrală. Mai trăieşte astăzi o specie de conifere primitive, 
despre care unii oameni de ştiinţă spun că se menţine de 
250 de milioane de ani. În ţara noastră mai găsim drete, 
specie despre care se spune că există de 200.000 de ani. Şi 
dintre animale există multe „fosile vii”. Menţionăm că 
aceste datări aparţin evoluţioniştilor. 

În continuare se afirmă că „oamenii pot determina 
vârsta fosilelor” ([19], p.161), dar procedeele de datare 
folosite nu sunt riguroase ([16]). În plus, dacă am găsit o 
fosilă şi am determinat vechimea ei, specia poate fi mult 
mai veche (alte exemplare nefiind păstrate sau nefiind 
găsite). Specia poate fi şi mult mai nouă, din cauza erorilor 
de datare. Manualul prezintă apoi „principalele etape ale 
evoluţiei plantelor” ([19], p.163). 

Elevii pot vedea aici un „arbore genealogic”. La 
rădăcina arborelui s-au desenat vieţuitoarele simple, apoi 
din ce în ce mai complexe. In acest fel se formează 
impresia că vietăţile simple s-au transformat în vietăţi 
complexe. 


În realitate, evoluţia nu s-a observat. „Arborele 
genealogic” este un simplu desen din imaginaţia unor 
oameni. Nu este o dovadă a „evoluţiei”. Fiecare botanist 
are o părere proprie. Chiar şi autorii manualului recunosc 
că „algele roşii au o poziţie incertă, părerile botaniştilor 
fiind diferite”. ([19], p. 164) 

La sfârşitul lecţiei găsim scris: „Retineti! Evoluţia 
plantelor s-a realizat pornind de la plante din mediul 
acvatic la plante de uscat, de la plante unicelulare la 
plante pluricelulare, de la plante inferioare la plante 
superioare”. ([19], p.164). _ 

Aceasta este doar în imaginaţia unor biologi atei. În 
realitate, evoluţia nu s-a observat. Pentru că nu au 
credinţă în Dumnezeu, aceşti oameni încearcă să explice 
existenţa actuală a plantelor prin „transformarea” unora în 
altele, dar nu arată cum s-ar fi obţinut această 
„transformare”, nici nu explică apariţia primelor plante. 
Plantele „sunt sursa principală de oxigen necesar 
respirației noastre. Tot ele reprezintă sursa inepuizabilă de 
hrană pentru om şi animalele pe care acesta le creşte” 
([19], p.166). Unele rădăcini depozitează substanţe 
hrănitoare. De exemplu, rădăcinile îngroşate de morcov 
([19], p.32) ... Pentru conţinutul lor bogat în vitamine şi 
substanţe hrănitoare, multe fructe sunt nelipsite din 
alimentaţia omului ([19], p.62) ... De la multe plante cu 
flori (salcâm, tei, floarea-soarelui, etc.), datorită albinelor, 
oamenii obţin mierea ([19], p. 169) ... Cele mai 
întrebuințate plante medicinale sunt: muşeţelul, teiul, 
izma, măceşul, pătlagina, socul ([19], p.171) ... Plantele 
ornamentale înfrumuseţează parcurile, grădinile, 
balcoanele şi ferestrele locuinţelor noastre ([19], p.174). 

Toate aceste plante au fost create pentru folosul 
omului. Simpla întâmplare nu poate explica proprietăţile 
hrănitoare, vindecătoare şi ornamentale ale acestor plante. 


Iar alte plante au fost create pentru hrana animalelor. 

CLASA A VI-A. 

BIOLOGIE ANIMALĂ 

În manualul [18] se afirmă că: 

„Prin caracterele de asemănare a maimuţelor cu 
omul, s-a tras concluzia că maimuţele şi omul au avut un 
strămoş comun” (p.126). 

Dar asemănarea nu arată existenţa unui strămoş 
comun. Dacă două tablouri ale unui pictor sunt 
asemănătoare, nu vom spune că au un strămoş comun. 
Există animale care se aseamănă cu frunzele, dar nu vom 
spune că animalele şi frunzele au avut un strămoş comun. 
Un astfel de animal - fi/lium - este prezentat la pag. 147. 
Alte animale de acest fel vor fi studiate în clasa a XII-a. 

Se mai afirmă că „maimuţele au un comportament 
comparabil cu al omului” ([18], p.160). 

Dar ceea ce deosebeşte foarte mult pe om de 
maimuțe este viaţa duhovnicească. Maimuţele nu se roagă 
lui Dumnezeu, nu ţin post, nu pictează icoane. 

„Evoluția animalelor” este titlul capitolului 4. Aici se 
afirmă că „modificările condiţiilor de mediu de pe Pământ 
au dus la apariția vieții şi apoi la evoluția ef” ([18], p.164). 

Cum poate să apară viaţa prin modificările condiţiilor 
de mediu? Oare simpla încălzire a aerului poate face să 
apară vietăţi într-un loc unde nu existau? Când punem apa 
la fiert încep să apară vietăţi în ea? Nicidecum. Este 
adevărat că încălzirea aerului este urmată de ieşirea 
animalelor din vizuina lor. Dar aceste animale existau 
acolo şi mai înainte. Nu s-au format prin încălzirea aerului. 
Cu ajutorul microscopului vedem în apă felurite vieţuitoare 
(euglena verde, amiba, parameciul - care au fost studiate 
la lecţia despre nevertebratele unicelulare, p. 32 - 34). Ele 
se înmulţesc mai repede când apa este caldă. Dar existau 
acolo şi mai înainte. Nu au fost produse de încălzirea apei. 


Modificările condiţiilor de mediu nu pot explica apariţia 
vieţii. 

La pagina 165 găsim un „arbore genealogic” al 
animalelor nevertebrate, iar la pagina 168, un „arbore 
genealogic” al vertebratelor. Dar acestea sunt simple 
desene provenite din imaginaţia unor biologi. Nu sunt 
dovezi ale evoluţiei. Unii biologi, necunoscând faptul că 
Dumnezeu a creat animalele, şi-au imaginat că ele s-au 
transformat unele în altele. 

„Cele mai simple vertebrate care au trăit în trecutul 
cel mai îndepărtat au fost peştii” ([18], p.166). 

Dar peştii trăiesc şi astăzi. Ei nu s-au transformat în 
broaşte, cum ar vrea să ne convingă autorii manualului. 

Se afirmă că „peştii primitivi au fost nevoiţi să 
rămână pe uscat mai mult timp. Cu înotătoarele, care erau 
mai dezvoltate, s-au putut târî pe fundul apelor şi au putut 
respira oxigen atmosferic. Astfel au apărut primii 
amfibieni (tetrapode)” ([18], p.166). 

Dar ştim ce se întâmplă cu peştii care rămân pe uscat 
mai mult timp! Niciunul din ei nu s-a transformat în 
broască. Înotătoarele nu pot folosi la mers, iar aer nu pot 
respira deoarece peştii nu au plămâni. 

Se mai afirmă că  „mormolocii de broască 
demonstrează originea amfibienilor în peşti” ([18], p.166). 

Este adevărat că „mormolocii au corpul lung, fără 
picioare şi o coadă lungă”. ([18], p. 83) şi au branhii. Dar 
aceasta este ceva normal, deoarece pentru mormo-loci s-a 
rânduit mediul acvatic. Fiecare vietate a fost dotată de 
Creator cu tot ce este necesar pentru a trăi într-un anumit 
mediu. Să ne aducem aminte că „broaştele se înmulțesc 
prin ouă care sunt depuse de femele în apă” ([18], p.83). 

Mormolocii care ies din ouă au tot ce trebuie ca să 
poată trăi în apă. Dar, după o săptămână branbhiile externe 
dispar şi „apar branbhiile interne. Apoi acestea dispar şi se 


formează plămânii. Apar membrele posterioare, apoi cele 
anterioare, dispare coada, iar mormolocul devine adult” 
([18], p.83). 

La om, nou-născutul nu are nici solzi de peşte, nici 
piele de broască, nici coadă de şopârlă, nici aripi de găină 
şi nici picioare de porc. El arată ca un om, nu ca un 
animal. Subliniem faptul că, din primul stadiu, celula-ou 
umană rezultată în urma fecundaţiei, are structura 
genetică specifică omului, aşa cum arată studiile de 
genetică moleculară. 

CLASA A VIII-A. BIOLOGIE. GENETICĂ, ECOLOGIE, 
EVOLUŢIONISM 

Capitolul 4 al manualului [22] prezintă „Noţiuni 
generale despre evolutionism. Unitatea lumii vii. Materia 
vie este unitară prin structura sa moleculară şi celulară”. 

În compoziţia chimică a materiei vii intră şase 
elemente chimice fundamentale: C, H, O, N, S, P; alte 
elemente chimice sunt în proporţie mai redusă. Prin 
combinarea acestora rezultă substanţe chimice anorganice 
şi organice. ([22], p.153) Unitatea lumii vii nu dovedeşte 
„evoluţia”. Faptul că trupurile făpturilor vii conţin aceleaşi 
elemente chimice nu arată că s-au transformat unele în 
altele. Dacă un pictor realizează două tablouri pe acelaşi 
suport şi cu aceleaşi vopsele nu vom spune că tablourile 
provin unul din altul, prin transformare. Unitatea 
materială (chimică) a trupurilor făpturilor vii se explică 
prin faptul că au fost create din aceeaşi materie. 

„Toate vieţuitoarele au corpul alcătuit din celule. 
Procesele fiziologice care asigură existenţa plantelor, 
animalelor şi omului sunt aceleaşi: hrănirea, respirația, 
sensibilitatea, mişcarea, reproducerea, etc”. ([22], p.153) 

Se constată un plan unitar în alcătuirea şi 
funcţionarea vieţuitoarelor. Este normal să gândim că 
acest plan a fost realizat de un Proiectant. Cum ar putea să 


existe un plan fără proiectant? 

În manual este scris că „prin combinarea elementelor 
Chimice rezultă substanţe anorganice şi organice” [22], 
p.153). 

Subliniem două aspecte importante: 

a) Substanțele organice nu au viaţă. Exemple de 
substanţe organice: proteinele,  grăsimile,  glucidele 
(zaharurile). Ele intră în componenţa făpturilor vii alături 
de substanţele anorganice (apa, sărurile minerale), dar nu 
au viaţă. O făptură vie nu este o simplă grămadă de 
substanţe. Există ceva care o ţine în viaţă şi o face să 
crească. Orice făptură vie are un suflet. 

b) În făpturile vii, substanţele organice nu sunt 
obţinute din întâmplare. Să ne aducem aminte de primele 
lecţii de genetică. În nucleul celulei se află ADN-ul care 
păstrează ca într-o „bancă de date” informaţia necesară 
construirii proteinelor. ARN-ul face o copie după ADN 
pentru ca informaţia să nu se piardă. „Originalul” rămâne 
în nucleu. ARN-ul transportă apoi informaţia la ribozomi - 
constructorii de proteine. Folosind informaţia primită, 
ribozomii leagă aminoacizii unii de alţii şi construiesc 
proteine. Vedem că nimic nu se face la întâmplare. 
Informaţia din ADN este foarte precisă şi fiecare 
componentă celulară respectă un program de activitate. 
Aşa cum orice carte are un autor, trebuie să existe o 
Persoană care să fi pus informaţia în ADN. Cu litere scoase 
la întâmplare dintr-o cutie, nu se poate scrie o carte cu 
înţeles. 

„Diversitatea lumii vii. Deşi lumea vie este unitară, 
ea se caracterizează printr-o mare diversitate”. ([22], 
p.153) 

Dumnezeu a creat plante alimentare şi medicinale, 
plante mirositoare şi ornamentale spre folosul oamenilor. 
Sfântul loan Gură de Aur ne învaţă că „nimic nu s-a făcut 


în zadar, nimic nu s-a făcut fără rost. După cum copacii nu 
sunt toți roditori, ci mulţi sunt neroditori şi cu toate 
acestea... ne sunt de o minunată trebuinţă, fie că ne 
slujesc la odihna noastră, fie la facerea caselor, fie că 
facem din ei multe alte lucruri pentru înlesnirea noastră. 
După cum cu copacii, tot aşa şi cu animalele: unele sunt 
bune de mâncare, altele ne slujesc... Doctorii folosesc 
multe fiare şi târâtoare pentru facerea de doctorii care pot 
contribui la sănătatea trupurilor noastre” ([6], p. 94). 
„Căci Dumnezeu, cunoscând pe toate inainte de facerea 
lor, a ştiut că omul, prin voia sa liberă, are să calce 
porunca şi are să fie supus stricăciunii; pentru acest motiv 
a creat toate spre trebuinţa lor potrivită”, după cum ne 
învaţă Sfântul loan Damaschin. ([5], p.66) 

În manual se afirmă că „mecanismele genetice şi 
adaptarea vieţuitoarelor la diferite condiții de mediu 
creează această mare diversitate”. ([22], p.154) 

Dar adaptarea nu înseamnă evoluţie. Până în prezent 
nu s-a observat transformarea naturală a unei specii într-o 
specie cu calităţi mai înalte sau cu organe noi, 
performante. Nu se cunoaşte niciun exemplu concret de 
evoluţie. Biologia ateistă nu poate explica „transformarea” 
unui animal fără ochi într-un animal cu ochi. Diversitatea 
se explică cel mai bine prin existenţa şi lucrarea 
Creatorului. Marea diversitate a tablourilor unui pictor nu 
arată că s-ar transforma un tablou în altul. Pictorul este 
liber să aleagă numărul şi compoziţia tablourilor sale. 

În manual se încearcă explicarea diversităţii prin 
„adaptarea la diferite condiții de mediu”. ([22], p.154) 

Dar chiar şi autorii manualului recunosc faptul că 
„diversitatea există şi în cadrul aceluiaşi mediu de viaţă, în 
care trăiesc numeroase specii (de exemplu într-un lac, 
într-o mare etc.)”. ([22], p.154) 

În manual mai găsim scris că „mult timp oamenii au 


crezut că speciile de plante şi animale sunt stabile, adică 
au rămas neschimbate din momentul apariţiei lor’. ([22], 
p.156) 

Dar stabilitatea nu înseamnă lipsa schimbării. Au loc 
mici modificări de adaptare la mediu, dar nu se trece de la 
o specie la alta (mai complexă). 

Se mai afirmă că „descoperirea fosilelor unor 
viețuitoare constituie argumente în favoarea acceptării 
ideii de evoluție”. ([22], p.156) 

Dar dispariţia unor specii nu arată ca ele s-au 
transformat. Există şi astăzi specii de plante şi animale pe 
cale de dispariţie. Nu spunem că sunt „pe cale de 
transformare”, ci „pe cale de dispariţie”. Mai mult, faptul 
că există „fosile vii” nemodificate, din timpuri vechi, este 
mai curând un argument împotriva ideii de evoluţie, decât 
în favoarea ei. La pagina 162 sunt date două exemple de 
„fosile vii”: hatteria şi latimeria. Ele nu au evoluat. 

În loc să explice apariţia speciilor, evoluționismul se 
ocupă de dispariţia lor. 

Manualul prezintă aşa-zise „dovezi directe” în 
sprijinul ideii de evoluţie. 

„Dovezile directe au avut la bază observațiile omului 
din practica lui de cultivator şi crescător de vite”. ([22], 
p.159) 

Dar aceste rezultate au fost obţinute de cercetători 
sau de oameni preocupaţi de această problemă; în orice 
caz au intervenit fiinţe raţionale. Activitatea conştientă a 
oamenilor nu poate fi o dovadă a transformării naturale a 
speciilor. 

„Dovezile indirecte sunt oferite de cercetările din 
domeniile geneticii, citologiei, anatomiei, embriologiei, 
biogeografiei şi paleontologiei'”. ([22], p.159) 

În realitate aceste dovezi nu există. lată de ce. Se 
afirmă că „efectul mutaţiilor este în cea mai mare parte 


dăunător” ([22], p.16), deci nu conduce la evoluţie. Dacă 
descendența speciilor implică asemănarea organelor, 
asemănarea nu implică descendența. Atunci când un pictor 
realizează două tablouri asemănătoare, nu spunem că 
tablourile s-au transformat unul în altul. Din paleontologie 
constatăm existența şi dispariția unor _ specii. 
Evoluţionismul nu explică însă apariţia speciilor. In plus, 
„fosilele vii” sunt exemple de vietăţi care au rămas 
nemodificate. Ele nu au evoluat. Fosilele din paleozoic sunt 
complexe şi diverse. Trilobiţii aveau ochi compuşi, deci 
ochii nu au apărut târziu prin „evoluţie”. „Primele stadii de 
dezvoltare a embrionului mamiferelor, precum şi a celui 
uman, se aseamănă cu cele de la peşti, amfibieni, reptile şi 
păsări” ([22], p.165), dar această asemănare, superficială 
este normală. Înainte de formarea picioarelor, embrionul 
uman se aseamănă, tocmai prin lipsa picioarelor, cu 
embrionul de peşte. După formarea picioarelor această 
asemănare dispare. La om, nou născutul nu are nici solzi 
de peşte, nici piele de broască, nici coadă de şopârlă, nici 
aripi de găină, şi nici picioare de porc. El arată ca un om 
nu ca un animal. În plus celula-ou umană, rezultată în 
urma fecundaţiei, are structura genetică specifică omului. 

Sunt prezente în manual şi aşa-zisele „dovezi ale 
evoluţiei vieţuitoarelor din biogeografie”. ([22], p165) 

Biogeografia studiază răspândirea plantelor şi a 
animalelor pe suprafaţa Pământului. Absența unor specii 
din unele continente nu este o dovadă a evoluţiei. Fiecare 
continent a fost rânduit pentru anumite vieţuitoare. 
Explicaţia nu necesită ipoteza evoluţiei. 

În manual se afirmă că „specia devine din ce în ce 
mai adaptată la condițiile de mediu şi astfel ea se 
transformă treptat, adică evoluează”. ([22], p.169) 

Aici se confundă adaptarea la mediu (care există) cu 
„evoluţia” care nu s-a observat până în prezent. Confuzia 


se observă uşor din exemplul prezentat în manual „unele 
căprioare au blana mai deasă decât altele. Dacă 
întâmplător survin la rând câteva ierni aspre, multe dintre 
căprioarele cu blană rară dispar. Cele care supraviețuiesc 
constituie populaţii mult mai rezistente la ger’. ([22], 
p.169) 

Dar cele care supraviețuiesc sunt tot căprioare. Nu a 
apărut o nouă specie, deci nu a avut loc evoluţia. 

Selecţia artificială (prezentată în pagina 169) nu este 
o dovadă a transformării naturale a speciilor deoarece s-a 
realizat prin intervenția omului. 

În paginile 171 - 173 este prezentată pe scurt 
concepţia ateistă despre originea şi evoluţia omului. După 
enumerarea unor asemănări între om şi maimuţele 
antropoide (lipsa părului de pe faţă, de pe palme şi talpă, 
asemănări fiziologice, etc.), autorii recunosc faptul că 
„prin alte trăsături (poziția verticală a corpului, mersul 
biped, neopozabilitatea degetului mare la membrele 
inferioare, dezvoltarea impresionantă a encefalului, 
apariţia limbajului articulat etc.) omul se deosebeşte 
foarte mult de aceste maimuțe”. ([22], p.171) 

Intre asemănările fiziologice autorii manualului 
menţionează şi „paraziţii asemănători”. Aceasta nu este o 
asemănare importantă. Faptul că unii paraziți pot intra 
atât în trupul omului, cât şi în trupul maimuţei, nu arată că 
maimuța s-ar fi transformat în om. Există într-adevăr şi 
asemănări fiziologice. De exemplu o digestie 
asemănătoare, pentru ca şi oamenii şi maimuţele să se 
poată hrăni cu proteine, grăsimi şi zaharuri din regnul 
vege-tal; o respiraţie asemănătoare, pentru a folosi 
oxigenul din aer. Creatorul a înzestrat organismele cu tot 
ce este necesar pentru viaţa într-un anumit mediu şi a 
folosit structuri asemănătoare cu funcţii asemănătoare. 

Ceea ce deosebeşte foarte mult pe om de animale 


este viaţa duhovnicească. Maimuţele nu se roagă lui 
Dumnezeu cu priveghere de toată noaptea, nu ţin post, nu 
pictează icoane, nu sfinţesc apa şi nu au sfinte moaşte. 

Acei oameni care se îndepărtează de viaţa duhovni- 
cească, ajung să aibă un comportament asemănător 
maimuţelor. „Omul în cinste fiind nu a priceput; alătu-ratu 
- s-a dobitoacelor celor fără de minte şi s-a asemănat lor”. 
(Psalm 48, 21) „Omul care a fost cinstit cu rațiune, vrea să 
spună profetul, şi învrednicit cu atâta înţelepciune, a ajuns 
asemenea animalelor necuvântătoare, ba poate şi mai rău. 
Acelea, pentru că sunt lipsite de judecată, nici nu sunt 
osândite; pe când omul, cinstit cu rațiune, care s-a coborât 
la lipsa de rațiune a acelora va fi, pe bună dreptate, 
pedepsit mult, pentru că s-a arătat nerecunoscător faţă de 
atâta binefacere”. (Sfântul loan Gură de Aur, [6], p.95) 

ASPECTE ALE EVOLUŢIONISMULUI ÎN LICEU 

CLASA A IX-A. BIOLOGIE VEGETALĂ 

In biologia ateistă se consideră că: 

„Materia vie este rezultatul evoluţiei, în anumite 
condiţii, a materiei lipsite de viaţă”. ([17], p.3). 

Aceasta nu este o concluzie ştiinţifică, ci o simplă 
ipoteză, deoarece nu a fost dovedită. Observăm şi faptul că 
„evoluţia” nu a fost definită. Manualul nu prezintă o 
definiţie a „evoluţiei”. In clasa a VIII-a, elevilor li s-a spus 
că: studii amănunțite, comparative privind structura şi 
funcțiile vieţuitoarelor au condus la ideea de evoluţie”. 
([22], p.156). 

Este vorba de „evoluţia vieţuitoarelor”, nu de 
„evoluţia materiei lipsite de viaţă”. Aceasta ultimă noţiune 
nu s-a definit. 

Ateii s-au străduit să explice „evoluţia” vieţuitoarelor 
prin mutatii genetice şi adaptare la mediu în lupta pentru 
existenţă. Dar materia nevie nu are evoluţie genetică (în 
sens biologic) şi nu luptă pentru existenţă. 


În acest manual este prezentată ipoteza 
biochimistului sovietic A.I. Opărin. Această ipoteză, emisă 
în anul 1922, afirmă că viaţa a apărut pe planeta noastră în 
mediul acvatic, din materie nevie, pe calea aşa numitei 
„evoluţii chimice”, care ar consta din transformarea 
substanţelor anorganice în compuşi organici ([17], [33]). 
Prezentarea din manual referitoare la condiţiile fizico- 
chimice „de acum câteva miliarde de ani”, lasă impresia de 
mare siguranţă. Se vorbeşte de o temperatură de 100 
grade Celsius şi de acumularea de dioxid de carbon (CO2), 
metan (CHa), hidrogen sulfurat (H2S) ([17], p.3). Elevii 
cred că se află în faţa unui adevăr dovedit. Această 
impresie falsă este favorizată de faptul că manualul 
prezintă o singură ipoteză ateistă. In realitate există o 
mare dezordine în sistemul ştiinţific ateist. Teoriile ateiste 
se contrazic reciproc. Unii biologi atei consideră că viaţa a 
apărut spontan în mediul acvatic, la temperaturi mari. S- 
au propus diverse temperaturi: 100, 120, 150, 200 grade 
Celsius ([16], [17], [33]). Alţi biologi atei consideră că nu în 
mediu lichid, ci pe substrat solid ar fi apărut viaţa; şi nu la 
temperaturi mari, ci la temperaturi mici, sub 25 grade 
Celsius ([16], [33]). Manualul prezintă numai vechea 
ipoteză conform căreia atmosfera primitivă ar fi fost 
compusă în principal din metan (CHa) şi amoniac (NH3). 
Cercetările recente nu mai susţin această ipoteză. 

„Oamenii de ştiinţă trebuie să reconsidere unele 
dintre presupunerile lor. Chimiştilor le-a plăcut vechea 
atmosferă reducătoare, deoarece era favorabilă pentru 
experimentele evoluționiste”. ([40], p.72) 

Se pare că atmosfera primitivă conţinea destul de 
mult oxigen. Cercetările efectuate de NASA arată că: 
„efectele Soarelui asupra apei Pământului pot constitui 
principala noastră sursă de oxigen şi nu fotosinteza, aşa 
cum se crede în general”. ([16]) 


În trecut, biologii atei afirmau că oxigenul a apărut 
târziu după apariţia plantelor capabile de fotosinteză. Ei 
aveau nevoie de această ipoteză, deoarece oxigenul ar fi 
făcut imposibilă trecerea de la neviu la viu. Studii recente 
au arătat că, în prezenţa oxigenului, substanţele organice 
s-ar fi descompus destul de repede ([40], p.7). De aceea 
biologii atei au eliminat oxigenul în experienţele lor de 
laborator. Cercetătorii Shklovski şi Sagan au arătat că „de 
îndată ce condiţiile de laborator devin oxidante, sinteza 
organică este practic întreruptă”. ([40], p.73). Oxigenul în 
stare normală este stabil, deci puţin reactiv, dar prin 
activare formează structuri puternic reactive: oxigen 
singlet, anton superoxid, radical hidroxil şi apă oxigenată. 
Toate formele reactive ale oxigenului reprezintă un pericol 
potenţial pentru integritatea celulară, fiind citotoxice. 
Celula este expusă continuu la acţiunea citotoxică a 
radicalilor liberi formaţi în decursul respirației oxidative. 
([28], p.17) Creatorul a înzestrat celulele cu mecanisme 
biochimice speciale de protecţie. Principiul general de 
protecţie a celulei constă în a transforma radicalii toxici în 
oxigen molecular sau în apă. Pentru aceasta, celula este 
dotată cu enzime speciale organizate într-o schemă 
cibernetică eficientă. De exemplu, enzima SOD 
(superoxiddismutaza) realizează transformarea 
superoxidului în apă oxigenată, iar catalaza transformă 
apa oxigenată în apă şi oxigen (compuşi netoxici). Acesta 
este un singur exemplu. Realitatea este mult mai 
complexă. Mecanismele cu care sunt înzestrate celulele 
depăşesc imaginaţia. „Nicio maşină cibernetică, oricât de 
perfecționată, nu reuşeşte o performanţă atât de completă 
şi rapidă”. ([28], p. 33) Fără aceste mecanisme de 
protecţie, celulele nu ar putea supravieţui. Eventualele 
„celule primitive”, lipsite de aceste mecanisme complexe, 
ar fi fost repede distruse. 


Biologii atei şi-au concentrat atenţia doar spre 
formarea substanţelor organice din cele anorganice; au 
pierdut din vedere procesul de distrugere a substanţelor 
organice. Procesele de diluare din „oceanul primitiv” au 
redus foarte mult concentrațiile precursorilor chimici 
esenţiali, deci au micşorat probabilitatea sintezei unor 
compuşi organici complecşi ca cei existenţi în celule. Unii 
constituenți au fost distruşi prin fotodisociere de către 
radiaţia ultravioletă  ([16]). Compuşii organici din 
atmosferă se pot transforma în radicali liberi în urma 
reacției cu oxidanţii din aer (oxigen, ozon), în prezența 
radiațiilor ultraviolete ([28], p.211). Iar aceşti radicali 
liberi au acțiune toxică asupra celulelor. 

Este prezentat aparatul lui Miller prin care s-au 
obținut câteva substanțe organice din substanțe 
anorganice, în absența oxigenului. Manualul prezintă acest 
rezultat drept „dovada experimentală” în sprijinul ipotezei 
lui Opărin. Dar în aparatul lui Miller nu s-au obținut 
vietăți, ci doar substanțe organice (zaharuri, aminoacizi, 
alcooli). Elevii studiază chimia organică abia în clasa a X-a; 
în clasa a IX-a nu au o înțelegere clară a noțiunii de 
„substanţă organică”. Ei au impresia că substanțele 
organice reprezintă „materie vie”. Trebuie să spunem 
elevilor că substanțele organice şi cele anorganice sunt 
doar componente ale făpturilor vii. Ele nu au viață. In 
aparatul lui Miller nu s-a obținut viață. 

În manual mai găsim scris că „substanţele organice 
din apele oceanului primitiv au suferit un proces de 
polimerizare, în urma căruia au rezultat substanțe 
organice complexe, care s-au asociat între ele şi au dat 
naştere la formațiuni numite coacervate. In cazul unui pH 
ridicat al mediului, în jurul coacervatelor s-a putut 
diferenția o membrană proteică asemănătoare cu 
membrana celulară plasmaticã”. ([17], p. 4). 


Aici este o eroare gravă, deoarece membrana 
celulară nu este de natură proteică, ci lipidică. În plus, 
membrana celulară este dotată cu structuri speciale 
(canale ionice, transportori de aminoacizi, pompe de ioni) 
care au o activitate reglabilă şi care funcţionează 
coordonat ([16], [36]). Membrana coacervatelor este foarte 
simplă, iar membrana celulelor vii este foarte complexă şi 
îndeplineşte funcţii speciale. 

Manualul prezintă în continuare „creşterea 
coacervatelor”, dar aceasta este doar o creştere fizică prin 
simpla absorbție; nu este un fenomen biologic. Despre 
coacervate se mai spune că: 

„Înglobau substanţe din exterior şi, astfel, se măreau, 
creşteau până la anumite dimensiuni, după care se 
fragmentau în coacervate mai mici”. ([17], p.4). 

Dar această simplă fragmentare (rupere), nu este o 
diviziune celulară. Elevii vor studia diviziunea celulară mai 
târziu, abia în paginile 16 - 23. Deocamdată, la prima 
lecţie, ei nu pot compara cele două procese pentru a 
constata deosebirile. Din această cauză, elevii acceptă 
ideea greşită că fragmentarea coacervatelor ar fi un fel de 
diviziune celulară. Ei sunt influenţaţi şi de concepţiile 
ateiste din clasele precedente, precum şi de emisiunile de 
biologie evoluționistă de la televizor. Li se spune că: „viața 
este o etapă calitativ superioară în evoluţia formelor de 
mişcare a materiei”. ([17], p.4). 

Dar simpla mişcare a materiei nu înseamnă viaţă. 
Electronii se mişcă în jurul nucleului, dar atomul nu are 
viaţă. Substanțele difuzează (trec) printr-o membrană, dar 
acesta nu e un sistem viu. Ateii nu pot explica deosebirile 
esenţiale între neviu şi viu. Ei nu pot defini „evoluția 
formelor de mişcare a materiei’; de asemenea nu 
precizează în ce constă această evoluţie şi la ce nivel de 
organizare ar apărea viaţa din materie nevie. 


Academicianul Eugen  Macovschi a arătat că 
biostructura este proprie numai celulelor vii. Substanțele 
organice integrate în biostructură au o altă comportare 
(faţă de substanţele organice din laborator, din exteriorul 
făpturilor vii). Când celula moare, biostructura se 
transformă în materie obişnuită, nevie ([16], [17]). Mai 
mult, viaţa este caracterizată de prezenţa unei matrice 
energo-informaţionale; această structură nesubstanţială a 
fost pusă în evidenţă prin aparate speciale (prin 
electronografie şi efect Kirlian). Obiectele nevii nu au o 
matrice  energo-informaţională.  Ateii nu pot explica 
originea informaţiei structurale care dă forma acestei 
matrice ([16]). Învățătura Bisericii Ortodoxe aduce lumină 
şi în această problemă: 

„Și ceea ce semeni nu este trupul ce va să fie, ci 
grăuntele gol, poate de grâu, sau altceva din celelalte; lar 
Dumnezeu îi dă un trup, precum a voit, şi fiecărei seminţe 
un trup al său. 

Nu toate trupurile sunt acelaşi trup, ci unul este 
trupul oamenilor şi altul este trupul dobitoacelor şi altul 
este trupul păsărilor şi altul este trupul peştilor”. (I 
Corinteni 15, 37 - 39). 

Creatorul este izvorul informaţiei structurale. Dacă 
un inginer proiectează un aparat, informaţia referitoare la 
alcătuirea şi funcţionarea aparatului se află în mintea 
inginerului. Informaţia referitoare la formarea unei făpturi 
vii este dată de Dumnezeu şi este conținută în suflet. 
„Sufletul se serveşte de un corp organic şi îi dă acestuia 
puterea de viaţă, de creştere, de simtire şi de naştere”. 
(Sfântul Ioan Damaschin, [5]) 

Savanţii care au studiat cu seriozitate făpturile vii au 
ajuns la concluzia existenţei sufletului. Iată, de exemplu, 
ce scria profesorul universitar Nicolae Paulescu, 
descoperitorul insulinei: „Viaţa este efectul a două cauze 


imateriale: una, cauza secundară sau suflet - unică pentru 
fiecare ființă viețuitoare; alta, cauza primară, sau 
Dumnezeu - unică pentru totalitatea ființelor viețuitoare”. 
([14], p.134) 

În manual, în cadrul primei lecții, mai este scris: 

„Din primele forme de materie vie, care au avut o 
alcătuire simplă, acelulară, s-a ajuns la structura celulară 
actuală”. ([17], p. 4) 

Nu se arată cum s-ar fi trecut de la structura 
acelulară la structura celulară actuală. În plus, manualul 
mai conţine o contradicţie: la pagina 4 este scris că 
primele forme de materie vie „au avut o alcătuire simplă, 
acelulară”, iar la pagina 105 găsim scris că „viața se 
manifestă numai în cadrul organismelor cu structură 
celulară”, adică nu există viaţă în structură acelulară. 
Elevii nu sesizează contradicţia deoarece la prima lecţie nu 
citesc pagina 105. Dacă cele două afirmaţii s-ar face în 
aceeaşi lecţie, contradicţia ar fi evidentă. 

Pentru a consolida impresia falsă că ar exista dovezi 
experimentale ale originii vieţii, autorii manualului pun 
întrebarea: „Care sunt dovezile experimentale ale originii 
vieții?” ([17], p. 6, întrebarea 4). Întrebarea este pusă ca şi 
cum ar exista dovezi experimentale ale originii vieţii. Mai 
mult, există aici o eroare de logică: o eventuală „dovadă 
experimentală” ar aparţine prezentului, nu trecutului 
geologic al Pământului şi ar fi rodul activităţii unor savanţi, 
nicidecum o apariţie spontană. ([16]). De aceea, noţiunea 
de „dovadă experimentală a originii vieții’ nu are sens. 
Manualul conţine multe afirmaţii fără justificare. De 
exemplu, găsim scris că „apariția florii a însemnat un 
progres deosebit în evoluţia plantelor”. ([17], p. 80). 

În primul rând, „evoluţia” nu a fost dovedită ştiinţific. 
În al doilea rând, constatăm că există plante fără flori şi 
plante cu flori, dar de aici nu rezultă că plantele cu flori ar 


fi provenit din cele fără flori. Floarea nu este o simplă 
îngrămădire de petale. Ea conţine antere cu polen şi o 
structură în care se va dezvolta embrionul. Aceste 
elemente îndeplinesc un rol precis: polenizarea. În urma 
procesului de polenizare, granula de polen germinează şi 
formează tubul polinic în care pătrund doi gameţi; din unul 
se va dezvolta embrionul, iar din celălalt un ţesut nutritiv 
pentru hrănirea embrionului. Fiecare element are un rol 
bine precizat în cadrul întregului. Formarea florii, 
poleniza-rea şi transformarea florii în fruct se desfăşoară 
după o schemă precisă. Simpla întâmplare nu poate 
explica această complexitate structurală şi eficienţă 
funcţională. 

Manualul nu dă o definiţie precisă a speciei. De 
aceea, elevii acceptă ideea greşită a  „evoluţiei” 
(transformarea unei specii în altă specie). La pagina 104 
găsim scris că „specia este taxonul de bază cu care se 
lucrează în clasificarea plantelor. În natură, specia este 
răspândită sub formă de indivizi”. ([17]) 

Abia în clasa a XII-a, elevii află că „specia este o 
comunitate de populaţii care se pot încrucişa între ele şi 
care sunt izolate reproductiv de alte comunităţi similare. 
Indivizii aparţinând unor specii diferite nu se pot încrucişa 
sexuat, sau, dacă se încrucişează, hibrizii sunt sterili”. 
([27], p.4) 

Această izolare reproductivă este un argument 
împotriva ideii de evoluţie (de transformare a speciilor). 
Chiar dacă se obţin hibrizi, aceştia sunt sterili, deci nu pot 
avea urmaşi, iar „noua specie” nu mai poate continua. 

Multe specii considerate „primitive” se întâlnesc şi 
astăzi. Procariotele sunt organisme unicelulare lipsite de 
nucleu tipic. Astfel de organisme sunt bacteriile şi algele 
albastre-verzi. ([17], p. 107 - 109) Ca fosile, algele 
albastre-verzi sunt semnalate în precambrian ([17], p. 


109). Totuşi, ele sunt şi astăzi foarte răspândite în natură 
([17], p. 108). Chiar şi autorii manualului recunosc faptul 
că „ele sunt considerate ca un grup de evoluţie închis 
deoarece din ele nu s-au diferențiat în decursul timpului 
alte organisme". ([17], p. 109) 

Deci nu au evoluat. Întâlnim astăzi şi alte plante 
considerate „primitive”: flagelate, alge verzi, alge brune, 
alge roşii, ciuperci inferioare. ([17], p. 118 - 119) 

Deşi manualul nu menţionează, există multe „fosile- 
vii”, adică specii considerate primitive (care ar fi dispărut 
prin transformare în alte specii, după ipoteza 
evoluționistă), dar care trăiesc şi astăzi. Alga colonială 
Botryococcus brauni, din paleozoicul inferior, trăieşte şi în 
zilele noastre, fără ca în morfologia ei să se constate 
schimbări importante. ([34], p. 92) Psilotum este o ferigă 
„primitivă”, cu tulpină verde cilindrică, cu frunze mici şi 
puţine. Ea trăieşte şi astăzi, deşi face parte din ordinul 
Psilotalelor, foarte apropiat cu cel al Psilofitalelor, care au 
dispărut de aproximativ 150 de milioane de ani, după 
estimarea unor evoluţionişti. S-au păstrat, de asemenea, şi 
plante din ordinul Cycadeelor, ordin apărut în urmă cu 140 
de milioane de ani, conform părerii unor evoluţionişti. În 
Africa, Asia şi Australia trăiesc în zilele noastre 100 de 
specii din acest ordin „primitiv”. Părea un lucru bine 
stabilit în ştiinţa ateistă că Metaseguoia fossilis, considerat 
strămoşul arborelui-mamut, a dispărut în urmă cu 20 de 
milioane de ani. Dar iată că, în anul 1962, un student 
chinez, T. Wang, l-a descoperit vieţuind în pădurile din 
China Centrală ([34], p. 93). Se mai află în viaţă şi un alt 
arbore, Gingko biloba, din jurasic. Este întâlnit în formă 
spontană, în sud-vestul Asiei, dar e cultivat în multe 
parcuri şi grădini botanice din lume. ([34], p. 94). În ţara 
noastră, în pârâul cald Peţea, de lângă Băile 1 Mai Oradea, 
viețuiesc dreţele (Nymphaea lotus, var. thermalis). Ele se 


menţin şi astăzi în stare spontană, după 200.000 de ani 
(conform unor estimări făcute chiar de evoluţionişti) ([34], 
p. 95). Mult timp s-a crezut că anumite specii nu mai 
există. Ateii s-au grăbit să afirme că acele specii s-au 
transformat în alte specii. Dar iată că există multe „fosile- 
vii”. Ele nu au evoluat, nu s-au transformat în alte specii. 
Până în prezent nu există niciun exemplu de transformare 
de acest fel. Ipoteza evoluţiei este o simplă presupunere 
neverificată. Uneori, chiar şi autorii manualului recunosc 
lipsa transformării: „muşchii nu au dat naştere, de-a 
lungul erelor, la nicio altă grupă de plante, şi de aceea ei 
sunt consideraţi o ramură închisă”. ([17], p. 126). 

Iar atunci când biologii atei afirmă trecerea de la o 
specie la alta, ei au păreri diferite: „algele roşii sunt 
considerate de unii ca fiind un grup închis, iar de alţii ca 
fiind strămoşii cormofitelor” ([17], p. 117). „În privința 
originii ciupercilor, majoritatea oamenilor de ştiinţă (atei, 
n.n.) susțin că acestea au provenit din anumite alge verzi 
care şi-au pierdut clorofila. Există şi puncte de vedere 
după care ciupercile au provenit din anumite flagelate sau 
din diferite alge roşii, brune sau verzi”. ([17], p. 123). 

Din cauza condiţiilor de mediu nefavorabile, unele 
specii au dispărut. Aceasta nu înseamnă că s-au 
transformat în alte specii. Există şi astăzi specii cu număr 
foarte mic de indivizi; e posibil ca ele să dispară din cauza 
condiţiilor nefavorabile (modificări climatice, poluare). 
Chiar şi biologii atei le numesc „specii pe cale de 
dispariţie”, nu „specii pe cale de transformare”. 

Ipoteza evoluționistă se bazează şi pe următoarea 
eroare de logică: se consideră asemănarea speciilor drept 
dovadă a  descendenţei lor. De exemplu, „protalul 
pluricelular se aseamănă cu talul algelor verzi, de unde şi 
ipoteza că ferigile îşi au originea în algele verzi”. ([17], p. 
127). 


Sporii ferigilor produc prin germinare lame verzi 
numite protale. Dar protalul este doar un stadiu în 
dezvoltarea ferigii, nu reprezintă planta adultă, pe când 
talul algelor verzi reprezintă chiar planta adultă. 
Comparaţia nu este relevantă, deoarece se compară un 
stadiu intermediar al unei specii cu stadiul adult al altei 
specii. Chiar dacă se compară stadiile adulte a doua specii, 
eroarea de bază persistă: din asemănare se încearcă 
dovedirea descendenţei. În manual găsim scris că: „după 
structura florilor, leguminoasele sunt foarte asemănătoare 
cu rozaceele, din care se presupune că au derivat, în urma 
reducerii staminelor şi carpelelor”. ([17], p. 139). Trebuie 
să le spunem elevilor că din trandafiri apar tot trandafiri, 
nu fasole şi nici mazăre. De fapt, o cercetare mai atentă 
arată că florile din cele două familii nu sunt chiar atât de 
asemănătoare cum afirmă evoluţioniştii. 

Rozacee Leguminoase 


floarea de floarea de 
măceş mazăre 

5 petale egale 5 petale 

diferite: una 

superioară mai 


mare, două laterale, 
două inferioare. 


numeroase 10 stamine, 
stamine (peste 20) dintre care una 
liberă 


Menţionăm aici un aspect interesant al manualului. 
La pagina 139 scrie că „după structura florilor, 
leguminoasele sunt foarte asemănătoare cu rozaceele”, iar 
la pagina 140 găsim scris: „Reţineţi că în organizarea florii 
de leguminoase au avut loc modificări importante faţă de 
rozacee”. 

Deci chiar şi autorii manualului recunosc faptul că 


există diferenţe importante. Asemănările sunt puţine şi 
superficiale. Dar nici acolo unde există asemănări mai 
importante nu rezultă descendența. Profesorul Nicolae 
Paulescu sublinia faptul că dacă descendența implică 
asemănarea, asemănarea nu implică descendența. ([14], 
[16]) Cunoaştem aceasta şi din geometrie: teorema poate fi 
adevărată şi reciproca falsă. Dacă un triunghi este 
echilateral, atunci este isoscel. Reciproca e falsă. Din 
faptul că este isoscel, nu rezultă că este echilateral. Aşa şi 
aici: descendența implică asemănarea, dar asemănarea nu 
implică descendenta. 

Faptul că asemănarea nu implică descendența se 
vede clar şi din exemplul algelor brune, la care „talul 
prezintă unele analogii morfologice cu corpul plantelor 
superioare”  ([17], p. 115). Cu toate acestea, nici 
evoluţioniştii nu au afirmat că plantele superioare provin 
din algele brune. 

Concluzii 

1. Ipoteza că viaţa a apărut din materia nevie prin 
„evoluţie chimică” este o simplă presupunere, lipsită de 
argumente. Trecerea de la substanţe anorganice la 
substanţe organice nu înseamnă trecere de la neviu la viu. 

2. Există mai multe ipoteze ateiste care se contrazic 
reciproc. 

3. În experienţele de laborator s-a eliminat oxigenul. 
De îndată ce condiţiile de laborator devin oxidante, sinteza 
organică este întreruptă. 

4. Făpturile vii sunt înzestrate cu mecanisme 
biochimice speciale de protecţie faţă de formele reactive 
ale oxigenului. Fără aceste mecanisme, celulele nu ar 
putea supravieţui. Eventualele „celule primitive”, lipsite de 
aceste mecanisme complexe, ar fi fost repede distruse. 

5. În aparatul lui Miller s-au obţinut câteva substanţe 
organice din substanţe anorganice, în absenţa oxigenului. 


Manualul prezintă acest rezultat drept „dovadă 
experimentală” a originii vieții. Dar în aparatul lui Miller 
nu s-au obţinut vietăţi, ci doar substanţe organice simple. 

6. Manualul afirmă apariţia spontană a unor 
coacervate cu „membrană proteică asemănătoare 
membranei celulare”. Dar membrana celulară este de 
natură lipidică, nu proteică. În plus, membrana celulară 
este dotată cu structuri speciale. 

7. Creşterea coacervatelor este o creştere fizică, prin 
simplă absorbţie. Nu este un fenomen biologic, aşa cum 
este la celulele vii. Fragmentarea coacervatelor este o 
simplă rupere, nu o diviziune celulară. 

8. Viaţa nu se reduce la simple aspecte fizice şi 
chimice. Substanțele integrate în biostructură au o altă 
comportare. Când celula moare, biostructura se 
transformă în materie obişnuită nevie. Există ceva 
nesubstanţial care întreţine viaţa. A fost pusă în evidenţă o 
matrice energo-informaţională, care conţine informaţia 
referitoare la forma organismului. Ea persistă şi acolo 
unde materialul lipseşte. De exemplu, la o frunză ruptă se 
păstrează conturul energetic al frunzei întregi. Biologia 
ateistă nu poate explica originea informaţiei. 

9. Nu s-a observat până în prezent trecerea de la o 
specie la alta. Asemănările morfologice (geometrice) între 
două specii nu implică descendenta lor. 

10. Au fost descoperite fosile - organisme con- 
servate în diverse structuri geologice, datând din timpuri 
vechi. Pentru că nu au mai fost găsite exemplare în viaţă, 
ateii s-au grăbit să afirme că acele specii s-au transformat 
în alte specii (au „evoluat”). Dar recent au fost găsite şi 
exemplare în viaţă; de aceea au fost numite „fosile-vii”. 
După estimarea unor biologi evoluţionişti ele au rămas 
nemodificate după sute de milioane de ani, deci nu au 
evoluat. 


11. Condiţiile nefavorabile de mediu au dus la 
dispariţia unor specii, nu la apariţia lor. 

CLASA A X-A. BIOLOGIE ANIMALĂ 

„Filogenia regnului animal” este titlul părţii a III-a a 
manualului [20]. Chiar din titlu rămânem cu impresia falsă 
de certitudine. Un titlu mai potrivit ar fi fost „Ipoteze 
despre originea speciilor animale”. 

Prima afirmaţie pe care o punem în discuţie este 
următoarea: „Speciile de animale existente pe suprafaţa 
Pământului sunt rezultatul unui lung proces de evoluție” 
([20], p.104). 

Elevii rămân cu aceeaşi impresie de certitudine. 
Urmează un titlu cu aspect la fel de sigur: „Filogenia 
nevertebratelor”, ca şi cum evoluţia ar fi un fapt dovedit, 
nu doar o simplă ipoteză. 

„Din lecţia despre originea vieții, studiată în clasa a 
IX-a, vă amintiţi că primele etape ale evoluţiei vieţii s-au 
derulat lent, uriaşul salt de la materia anorganică la cea 
vie fiind pregătit de-a lungul a sute de milioane de ani” 
([20], p. 104). 

Autorii manualului „scapă” rapid de problema 
apariţiei vieţii prin trimitere la lecţia din clasa a IX-a. Dar 
ştim că lecţia respectivă nu a dovedit apariţia spontană a 
vieţii din materie nevie. În aparatul lui Miller s-au obţinut 
câteva substanţe organice din substanţe anorganice. Nu s- 
au obţinut vietăţi. În acest fel se evită răspunsul la 
problema apariţiei vieţii. 

Este prezentat „arborele filogenetic al protozoarelor” 
([20], p. 104), dar acesta este un simplu desen schematic 
realizat de evoluţionişti. Constataţi eroarea de logică: 
argumentarea în cerc vicios. Pe baza ipotezei evoluţiei se 
realizează un desen care se aduce apoi drept „dovadă” 
pentru ipoteza evoluţiei. În plus, dacă studiem cu atenţie 
acest desen, observăm că lipsesc elementele în punctele 


cele mai importante. Aceeaşi deficiență se constată şi la 
ceilalţi arbori filogenetici. Eventuala completare a acestor 
puncte, în viitor, nu este nicio dovadă că desenul ar fi în 
concordanţă cu realitatea. De fapt, arborii filogenetici 
imaginaţi până în prezent au multe diferenţe, deoarece 
biologii au păreri diferite. 

Faptul că există „fosile vii”, nemodificate din timpuri 
vechi, este un argument împotriva ipotezei evoluţiei. 

Se pot prezenta aici exemplele menţionate pentru 
clasa a IX-a şi clasa a XII-a. 

În manual se mai afirmă că: „originea amfbienilor 
din peşti este demonstrată de unele caractere ale 
mormolocilor. La început corpul acestora este pisciform, 
prevăzut cu linie laterală, şi terminat printr-o coadă turtită 
lateral. Mormolocul respiră prin trei perechi de branhii 
externe... Inima este bicamerală, ca la peşti”. ([20], p. 110) 

Dar acestea nu sunt dovezi ale transformării peştilor 
în amfibieni. Să ne aducem aminte că broasca depune 
ouăle în apă. Mormolocii ies din ou şi trăiesc în mediul 
acvatic. Ei sunt dotați cu tot ce este necesar pentru a trăi 
în acest mediu: au corpul pisciform, din considerente 
hidrodinamice (pentru o deplasare uşoară în apă), au linie 
laterală cu funcţie senzitivă în mediul acvatic, au coadă 
turtită lateral pentru stabilirea direcţiei de deplasare, au 
branhii pentru obţinerea oxigenului din apă şi au inimă 
bicamerală în corelaţie cu branbhiile. Fiecare făptură vie a 
fost dotată de Creator cu tot ce este necesar pentru a trăi 
într-un anumit mediu. Nu este necesară ipoteza evoluţiei. 
S-a rânduit ca în prima parte a vieţii amfibienii să trăiască 
în mediul acvatic, dar apoi să poată ieşi din apă. De aceea, 
la scurt timp apar membrele posterioare şi anterioare, din 
faringe apare o dilatare, care prin vascularizare se 
transformă în plămâni (pentru a permite respiraţia în aer), 
inima devine tricamerală (pentru a include plămânii în 


circulaţie), iar intestinul se scurtează (pentru ca animalul 
să poată trece de la hrana vegetariană la cea pe care o va 
găsi pe uscat: insecte, păianjeni, melci; menţionăm că 
broaştele sunt folositoare pentru om, deoarece se hrănesc 
cu multe insecte dăunătoare agriculturii). 

CLASA A XII-A. BIOLOGIE. GENETICĂ ŞI 
EVOLUŢIONISM 

Manualul prezintă drept realitate vechea ipoteză 
conform căreia acizii nucleici (ADN şi AM) au capacitatea 
de a înregistra sub o formă codificată biochimic informaţia 
genetică ce determină toate caracterele şi însuşirile 
organismelor vii ([21], p. 39). În biomatematică s-a 
demonstrat însă că modul de codificare nu permite acizilor 
nucleici să conțină toată informaţia genetică a 
organismului. Informaţia referitoare la forma organismului 
(şi la modificarea formei în procesul creşterii) este de tip 
continuu (infinit), iar cea codificată în acizii nucleici este 
de tip discret (finit). De aceea, acizii nucleici nu pot 
conţine toată informaţia referitoare la forma organismului. 
Acest fapt a fost subliniat de un mare specialist în acest 
domeniu. Este vorba de profesorul  Marcel-Paul 
Schutzenberger, specialist în teoria informaţiei. ([16], [38]) 
Studii recente de genetică au confirmat acest rezultat 
matematic: „ADN-ul nu deține toate secretele formelor vii” 
([30]) „Este inutil să căutăm „gene ale degetelor”: ele nu 
există” ([29]). Chiar autorii manualului recunosc faptul că 
„gena conţine informaţia genetică necesară sintezei unei 
catene polipeptidice”. ([21], p. 52) Informaţia conținută în 
genă (scrisă în codul genetic) nu determină forma 
organismului, ci succesiunea de aminoacizi din proteine. 
Este adevărat că au fost descoperite „gene arhitecturale 
care intervin în diferenţierea morfologică a embrionului. 
Dar ele nu descriu decât principii foarte generale, care se 
aplică nu numai ansamblului vertebratelor, ci şi 


insectelor”. ([24], p. 51) Anumite gene codifică proteine 
care constituie morfogeni, adică substanţe care intervin în 
dezvoltarea formei ([25]), fără a conţine informaţia 
referitoare la formă. În ce constă această intervenţie? 
Morfogenii sunt produşi de anumite celule şi trec de lao 
celulă la alta, formând un gradient. Adică într-o parte a 
embrionului sunt mai concentrați, iar în altă parte mai 
diluaţi. Se produce astfel o polarizare a embrionului, zone 
diferite urmând să formeze structuri diferite. ([25]) 
Absența unui morfogen face imposibilă apariţia unei 
structuri cu formă normală. Însă nu rezultă de aici că 
morfogenul conţine toată informaţia despre formă. El este 
necesar, dar nu suficient. „Nimeni nu va spune că un 
tranzistor produce singur imaginea unui televizor, pentru 
că imaginea dispare dacă se suprimă acest tranzistor”. 
([31], p. 115) Acel tranzistor este necesar, dar nu suficient. 

In cercetările unor geneticieni atei apare următoarea 
eroare de logică: din faptul că modificarea unei gene 
produce modificarea formei se obţine concluzia că forma 
este produsă de acea genă. In realitate, gena respectivă 
codifică sinteza unui morfogen. Modificarea genei duce la 
modificarea morfogenului şi în continuare la modificarea 
formei sau chiar la absenţa unei structuri anatomice (aşa 
cum defectarea unui tranzistor duce la modificarea 
imaginii televizorului sau chiar la dispariţia ei). 

Studiile realizate prin efect Kirlian şi electronografie 
au pus în evidenţă o matrice energo-informaţională care 
păstrează forma organismului chiar în lipsa substanţei. 
Deci această structură nesubstanţială conţine informaţie 
referitoare la formă. Biologii atei nu pot explica originea 
informaţiei. ([16]) 

Autorii manualului afirmă că „viața a apărut pe 
Pământ odată cu sinteza abiogenă a primelor gene şi a 
constituirii unor programe genetice”. ([21], p. 75) 


Dar viaţa nu se reduce la existenţa genelor într-o 
moleculă de AM. Molecula de AM nu este vie. Să analizăm 
cu atenţie afirmaţia din manual! Ea se referă la sinteza 
abiogenă a primelor gene. Dar ce este gena? Elevii află din 
manual că „gena este alcătuită dintr-o secvenţă de codoni 
care codifică succesiunea aminoacizilor într-o catenă 
polipeptidică”. ([21], p. 52) 

Deci nu este un singur segment molecular, ci conţine 
o informaţie destinată unui receptor informaţional. 
Codificarea nu ar avea sens în lipsa unui receptor care să 
decodifice informaţia codificată. În celula vie, ribozomii au 
rol receptor; aici se realizează sinteza proteică. Manualul 
prezintă o imagine foarte simplificată. De exemplu, chiar şi 
la cele mai simple vietăţi, la procariote, există un segment 
structural şi un segment reglator. Segmentul structural al 
unei gene începe totdeauna cu un codon start (ATG), şi se 
termină cu un codon stop (UGA, UAA sau UAG) ([25], 
p.143). Eliberarea lanţului polipeptidic sintetizat nu se 
poate face în lipsa codonului stop şi a unui factor de 
eliberare (o proteină specifică). ([26], p. 178). O mică 
modificare poate duce la pierderea sensului. Codonii cu 
sens se pot schimba prin mutație în codoni nonsens, care 
duc la formarea unor proteine anormale, lipsite de 
activitate biologică ([26], p. 178), şi deci inutile. Prin 
simpla înlocuire a unui aminoacid cu altul se poate 
modifica funcţia biologică a proteinei ([16]). Informaţia 
genetică nu reprezintă o variantă întâmplătoare; ea 
alcătuieşte programul pentru sinteza unei proteine 
necesare vieţii celulei. Chiar şi în manual găsim scris că 
„celula vie este comparată cu un uriaş combinat Chimic 
care, deşi are dimensiuni infime, lucrează cu o mare 
eficienţă, sintetizând numeroase produse şi exact în 
cantităţi necesare”. ([21], p. 69). 

Simpla întâmplare nu poate explica această activitate 


complexă şi coordonată. Biologii atei încearcă să înţeleagă 
existenţa unui program fără Programator. Din învăţătura 
Bisericii Ortodoxe cunoaştem că Dumnezeu a creat 
universul şi îi poartă de grijă. 

Autorii manualului, referindu-se la apariţia vieţii, 
consideră că „este vorba de un proces care a durat multe 
milioane de ani’ ([21], p. 76), la început existând o 
„evoluţie chimică” prin care s-au format aminoacizi şi 
proteine. Dar acest proces ipotetic nu este analizat 
matematic. Elevii ar trebui să ştie că din cei 200 de 
aminoacizi cunoscuţi, doar 20 intră în componenţa 
proteinelor din celulele vii. 

Aceasta este o problemă de selecţionare. Aminoacizii 
selecționați urmează să formeze proteine. Pentru un şir de 
n = 100 de aminoacizi grupaţi uniform în cele 20 de tipuri, 
obţinem 100/20 = 5 aminoacizi de fiecare tip. Notând n1 = 
n2 = ... = n20 = 5, utilizăm formula: 

C1 = n!/n1l! n2!... n20! 

Pentru calculul combinațiilor posibile: 

C1 = 100! /5! 5!...5! = 100! / (5!) 20 

Având în vedere izomeria optică, pentru fiecare 
aminoacid există două variante (L şi D). Pentru cei 100 de 
aminoacizii există: 

2100 variante. 

Numărul combinațiilor este: 

C 10 70 x 2100 

Probabilitatea obţinerii întâmplătoare a proteinei 
este deci: 

P = 1/C < 1/ (10 70 x 2100) 

Această valoare este foarte mică. Dar formarea unei 
proteine nu înseamnă încă apariţia vieţii. Aşa cum afirmă 
biochimistul Harold Klein de la Universitatea Santa Clara 
din California, chiar şi cea mai neînsemnată bacterie are o 
structură atât de complicată încât pare de-a dreptul 


imposibil de înţeles cum s-a format ea ([16]). 

În manual mai găsim scris că „experimental s-a 
demonstrat că mioglobina din celulele musculare şi 
hemoglobina din sânge, care îndeplinesc în organism 
functii diferite, au origine comună” ([21], p. 82). 

Aici există o eroare de logică. Eventuala origine 
comună a doua proteine nu poate fi dovedită experimental, 
pentru simplul motiv că experienţa se realizează în 
prezent, în laborator, de către cercetători (fiinţe raţionale), 
iar originea comună ar fi fost, după estimarea unor biologi 
atei, în urmă cu 600 milioane de ani, prin procese 
naturale, fără intervenţia unor fiinţe raţionale. Activitatea 
coordonată a unor cercetători nu poate fi dovada originii 
naturale a unei substanţe. Autorii manualului încearcă să 
aducă în sprijinul ipotezei ateiste faptul că la om există mai 
multe tipuri de hemoglobină ([21], p. 82). Dar aceasta nu 
dovedeşte o „evoluţie”. Fiecare tip de hemoglobină are, la 
om, un rol bine precizat. Hemoglobina fetală (Hbl) are o 
afinitate mai mare pentru oxigen decât hemoglobina HbA 
din sângele matern, pentru ca oxigenul să treacă de la 
mamă la făt. La făt şi la nou născut, hemoglobina Hbl este 
de tip alfzamma?2. Lanţurile gamma se deosebesc de cele 
beta prin existenţa pe locul 143 a serinei (în locul 
histidinei). La adult, hemoglobina este de tip alfzeta2. 
Lanţurile alfa, beta, gamma alcătuiesc hemoglobine cu 
funcţii speciale în viaţa fătului şi a adultului; ele nu sunt 
simple „rămăşiţe evolutive”. 

Asemănarea lor structurală nu este o dovadă a 
descendenţei. În plus, mioglobina şi hemoglobina nu au 
roluri atât de diferite cum s-ar înţelege din manual. 
Ambele au rolul de a transporta oxigen. Mioglobina din 
muşchi transportă oxigenul de la capilarele sanguine la 
mitocondrii, iar hemoglobina transportă oxigenul de la 
plămâni la ţesuturi. Din studiul curbelor de oxigenare se 


constată că fiecare transportor de oxigen are proprietăţi 
optime pentru îndeplinirea funcţiei specifice. Totul apare 
coordonat în cele mai mici amănunte, ca într-un proiect 
realizat de o Fiinţă Raţională. Ipoteza evoluţiei nu este 
necesară. Mai mult, ipoteza evoluţiei întâmplătoare nici nu 
poate explica această complexitate şi coordonare globală. 
Pentru îndeplinirea unei funcţii, succesiunea de aminoacizi 
trebuie aleasă cu precizie. Cercetările au arătat că „orice 
abatere de la structura normală a globinei determină 
formarea unor hemoglobine anormale”. De exemplu, din 
„înlocuirea acidului glutamic, aminoacidul din poziţia a-6-a 
a catenei beta, cu aminoacidul valina, rezultă 
transformarea hemoglobinei normale (HbA) într-o 
hemoglobina anormală (Hbă). Prezenţa acestei 
hemoglobine determină apariţia unei maladii metabolice 
numită anemia fălciformă”, aşa cum arată şi manualul. 
([21], p. 103) Nu numai în cazul hemoglo-binei succesiunea 
de aminoacizi trebuie să fie foarte precisă, ci pentru orice 
proteină structurală sau enzimă. „Chiar şi mutații extrem 
de mici, cum sunt cele punctiforme, care afectează un 
singur codon şi, respectiv, un singur aminoacid, pot avea 
efecte fenotipice majore”, aşa cum recunosc şi autorii 
manualului. ([21], p. 104) 

În sens strict, evoluţia înseamnă transformarea 
naturală (fără intervenţia omului) a unei specii în altă 
specie, mai bine adaptată la mediu. Pentru aceasta este 
necesar (dar nu suficient), ca dintr-un individ I1 dintr-o 
specie S1 să apară un individ I2 care nu mai aparţine 
speciei S1. Să ne amintim definiţia speciei: „specia este o 
comunitate de populaţii care se pot încrucişa între ele şi 
care sunt izolate reproductiv de alte comunităţi similare. 
Indivizii aparținând unei specii diferite nu se pot încrucişa 
sexuat, sau, dacă se încrucişează, hibrizii sunt sterili” 
([21], p. 4), adică nu pot avea urmaşi. Izolarea 


reproductivă este un argument împotriva evoluţiei. 
Eventualul individ I2, sau nu are urmaşi (prin încrucişare 
în S1), sau urmaşii lui sunt sterili. 

In manual, paginile 141 - 2086 sunt dedicate 
evoluţionismului. Sunt prezentate aşa-zisele „dovezi ale 
evoluţiei”. In realitate, nu există niciun exemplu concret de 
evoluţie. 

Manualul precizează că „elevii care au o oră pe 
săptămână vor studia numai textele barate”. ([21], p. 3) 

lată ce studiază aceşti elevi: Dovezi ale biogeografiei. 
Răspândirea plantelor şi animalelor este consecința 
anumitor legităţi naturale. Fiecare specie ocupă un anumit 
areal. Analiza acestuia dezvăluie realitatea şi acţiunea 
evoluției. ([21], p.141) 

Aceşti elevi studiază doar textul prezentat. Citind cu 
atenţie nu găsim nicio dovadă a evoluţiei. Se afirmă doar 
că analiza arealului dezvăluie realitatea şi acţiunea 
evoluţiei. Elevii sunt nevoiţi să memoreze şi să accepte 
fără dovadă. Pentru ceilalţi elevi se prezintă două exemple, 
dar ele nu sunt dovezi ale evoluţiei. În primul exemplu se 
spune că „pădurile de stejar au fost nimicite de vitregia 
climei dintre munţii Ural şi fluviul Amur”. ([21], p. 142) 

Se prezintă deci dispariţia unei specii (dintr-un 
areal), nu apariţia ei. 

În al doilea exemplu se spune că, în prezent, „în 
emisfera sudică se găsesc reprezentanţi ai unor grupe 
străvechi de animale, cum sunt peştii dipnoi” ([21], p. 142) 
care pot respira în anumite intervale de secetă. Se 
consideră că ei sunt descendenţii dipnoilor de la sfârşitul 
erei paleozoice. Specia s-a păstrat. Atunci unde este 
evoluţia? 

Sunt prezentate apoi  aşa-zisele „dovezi ale 
sistematici”. 

Se spune că „grupele de plante sau de animale pot fi 


dispuse sub forma unui arbore genealogic". 

Dar acest „arbore” este un simplu desen realizat de 
unii biologi, pornind tocmai de la ipoteza evoluționistă. Se 
constată eroarea de logică: justificarea în cerc vicios. Pe 
baza ipotezei evoluționiste se construieşte un desen care 
se aduce ca „dovadă” în sprijinul ipotezei evoluționiste. 
Mai departe se afirmă că „asemănarea este rezultatul unei 
descendente comune dintr-un strămoş stins” ([21], p. 144). 

Aici este o altă eroare de logică. Dacă descendența 
implică asemănarea, nu rezultă că asemănarea implică 
descendența. Reciproca unei teore-me nu este neapărat 
adevărată. Pentru a accepta şi reciproca, ea ar trebui 
demonstrată. 

Urmează aşa-zisele „dovezi ale anatomiei 
comparate”. După definiția organelor omoloage (organe cu 
funcții diferite dar cu acelaşi plan de organizare), găsim 
scris că „este logic că presupunem că identitatea planului 
unic de structură denotă originea comună” ([21], p. 145). 

Este aici aceeaşi eroare de logică: se consideră că 
asemănarea implică descendența sau originea comună. 
Această concepţie greşită a fost criticată de profesorul 
Nicolae Paulescu, în lecţia de deschidere a cursului de 
fiziologie de la Facultatea de Medicină din Bucureşti: 
„Numai observaţia directă a transformării dintr-o specie 
actuală în alta poate constitui o probă ştiinţifică în 
favoarea derivaţiei. Dacă e adevărat că derivaţia implică 
omologia organelor, inversul poate fi fals şi este evident că 
omologia organelor nu implică deloc derivaţia. Defectul de 
logică fiind flagrant, nici această concluzie nu are nicio 
valoare”. ([14], p. 188). 

Manualul prezintă apoi organele analoge, organe 
care au funcţii similare la două specii, dar structură 
generală diferită ([21], p.145). Existenţa funcţiei similare 
nu este convenabil explicată de ipoteza evoluționistă, 


deoarece în acest caz se consideră că nu există legătură 
evolutivă. Este mai normal să gândim că funcţia similară a 
fost prevăzută de acelaşi Creator şi a fost realizată prin 
metode diferite. Atât peştii cât şi del-finii au fost înzestrați 
cu capacitatea de a se deplasa în apă. Deplasarea se 
realizează prin organe analoge, diferite ca structură, dar 
îndeplinind funcţia de înot. Atât albinele cât şi păsările au 
fost înzestrate cu capacitatea de a zbura. Ele au fost dotate 
cu aripi acţionate de muşchi, dar structura aripilor diferă. 
Nu ne aşteptăm să găsim la albine aripi cu oase şi pene ca 
la păsări. Funcţia este importantă: deşi lipsite de oase şi 
pene, aripile albinelor funcţionează foarte bine. 

Urmează aşa-zisele „dovezi ale embriologiei”. 

„Comparându-se embrionii, la diferite clase de 
vertebrate, s-a observat că în prima fază toți embrionii, 
indiferent de clasa de care aparţin, se aseamănă puternic 
între ei... În faza următoare apar la embrioni caracterele 
diferenţiale de clasă”. ([21], p. 147). 

Este normal să existe asemănări între embrioni, până 
la apariţia unor caractere de deosebire. De exemplu, 
înainte de apariţia plămânilor, un embrion de mamifer se 
aseamănă - tocmai prin lipsa plămânilor - cu un embrion 
de peşte. De asemenea, înainte de apariţia membrelor. Dar 
plămânii apar la mamifer la un anumit moment al 
dezvoltării, pe când la peşte nu apar. La embrionul de 
mamifer se dezvoltă şi membrele, dar nu şi la embrionul de 
peşte. Neînţelegând normalitatea asemănării primelor 
stadii embrionare, biologul Ernst Haeckel formulează în 
1866 aşa numita „lege biogenetică fundamentală”, 
conform căreia „şirul de forme pe care-l parcurge un 
organism individual în timpul dezvoltării sale de la celula- 
ou până la starea în care este pe deplin format, este o 
scurtă şi concentrată recapitulare a îndelungatului şir de 
forme, pe care l-au parcurs strămoşii animali ai acelui 


organism” ([21], p. 148). Există şi o formulare concentrată: 
„ontogeneza este o recapitulare sumară a filogenezei'. 
([21], p. 148) Cu timpul, cercetătorii au înţeles eroarea de 
logică şi au renunţat la această ipoteză. „Astăzi, analizând 
mai fin procesele la nivel molecular şi genetic, embriologii 
se îndepărtează de această idee”. ([37]) „Nu se mai spune 
că ontogeneza rezumă filogeneza, ci se insistă pe 
diversitatea ce porneşte de la un plan comun”. (prof. 
Marion Wassel; [37]). Este normal să gândim că acest plan 
comun aparţine unui Proiectant. 

Manualul prezintă în continuare aşa-zisele „dovezi 
ale paleontologiei”, dar aceste exemple pot fi utilizate mai 
mult împotriva ipotezei evoluționiste decât în sprijinul ei. 
Faptul că există „fosile vii”, nemodificate din timpuri vechi, 
este un argument împotriva ideii de evoluţie. Alga 
colonială Botryococcus brauni, din paleozoicul inferior, 
trăieşte şi în zilele noastre, fără ca în morfologia ei să se 
constate schimbări importante ([34], p. 92). După 
estimarea unor evoluţionişti, ordinul Psilofitalelor ar fi 
dispărut de aproximativ 150 de milioane de ani. Dariată că 
Psilotum - o ferigă „primitivă” - trăieşte şi astăzi ([34], 
p.92). Există şi plante din ordinul Cycadeelor, ordin apărut 
în urmă cu 140 de milioane de ani, conform părerii unor 
evoluţionişti. În Africa, Asia şi Australia trăiesc în zilele 
noastre 100 de specii din acest ordin „primitiv” ([34], 
p.93). Părea un lucru bine stabilit în ştiinţa ateistă că 
Metasequoia fossilis, considerat  strămoşul arborelui 
mamut, a dispărut în urmă cu 20 de milioane de ani. Dar 
iată că, în anul 1962, un student chinez, T. Wang, l-a 
descoperit vieţuind în pădurile din China Centrală ([34], p. 
93). Se mai află în viaţă şi un alt arbore, Gingko biloba, din 
jurasic. Este întâlnit în formă spontană în sud-vestul Asiei 
şi e cultivat în multe parcuri şi grădini botanice din lume. 
Şi în regnul animal există multe „fosile vii”. Trăiesc astăzi 


5 specii de xifosure, considerate „rude foarte bune ale 
trilobiţilor ce stăpâneau oceanele paleozoice” ([34], p. 98). 
În 1952 s-au descoperit în viaţă câteva moluşte, Neopilina 
galathaea, numite astfel pentru asemănarea cu cele din 
genul Pilina, cunoscute ca fosile din rocile siluriene ([35], 
p. 55). Au fost descoperiţi şi un fel de melci fără casă, 
Peripatus juliformis, „vechi de peste 500 de milioane de 
ani”, ([34], p. 99), conform unor estimări realizate chiar de 
evoluţionişti. Trăiesc astăzi şi păsări de uscat, 
nezburătoare, din ordinul Ratitelor, având remarcabile 
„Caractere de vechime”: craniu asemănător cu cel al 
reptilelor şi pene cu structură primitivă ([34], p. 100). Ele 
nu s-au transformat în „păsări evoluate”. Se mai găsesc şi 
şopârle Hatteria, mai vechi cu peste 200 de milioane de 
ani decât  brontozaurii, după cum afirmă chiar 
evoluţioniştii. Ele nu au „evoluat”. O altă „fosilă vie” este 
okapia, „o girafă primitivă, foarte asemănătoare cu cele 
mai vechi girafe, care s-au păstrat în stare fosilă” ([34], p. 
100). Monotremele sunt animale în care se împletesc 
caractere de mamifer (corp acoperit cu blană sau cu ţepi, 
pui hrăniţi cu lapte), de reptilă (variaţii termice ale 
corpului) şi de pasăre (pui născuţi din ouă, cioc ca de rață). 
Ornitorincul şi ariciul furnicar din Australia sunt astfel de 
animale. ([35], p. 61). 

Pentru că mult timp unele specii nu au fost găsite în 
viaţă ci numai în stare fosilă, unii biologi atei s-au grăbit să 
afirme că ele „au evoluat”, transformându-se în alte specii. 
Dar recent au fost găsite şi exemplare în viaţă. De aceea 
au fost numite „fosile vii”. 

În manual găsim şi aşa-zise „dovezi directe ale 
evoluției”. Primul exemplu se referă la adaptarea la mediu 
a unor specii de coada şoricelului, transportate de om din 
regiunile înalte ale munţilor pe malul oceanului. Se 
confundă adaptarea la mediu cu „evoluția”. Al doilea 


exemplu se referă la lepidopterul Biston betularia din 
Anglia. La începutul secolului al XIX-lea, populaţiile erau 
alcătuite din exemplare albe şi exemplare negre. „În 
cursul secolului al XIX-lea, numărul exemplarelor negre a 
crescut masiv”. ([21], p. 151). Dar aceasta nu este o 
evoluţie, ci doar o modificare a numărului de indivizi. 
Exemplarele negre au devenit mai numeroase, dar nu au 
„evoluat” din cele albe, fiindcă existau şi mai înainte 
împreună cu cele albe. Nu asistăm la apariţia unei specii 
noi. Al treilea exemplu prezentat în manual: „În experiențe 
de laborator cu populaţii de microoroganisme şi de 
drosofile s-au obținut transformări ireversibile ale fondului 
genetic al speciilor prin acţiunea unor substanţe chimice 
mutagene şi a radiațiilor (raze X, raze ultraviolete etc.)” 
([21], p. 151) Dar acestea nu sunt mutații spontane, ci 
mutații induse, adică provocate artificial prin intermediul 
agenţilor mutageni. Ca factori (agenţi) mutageni chimici s- 
au folosit analogii bazelor azotate, acidul azotos, agenţii 
alchilanţi etc. Ca factori mutageni fizici s-au folosit razele 
ultraviolete, X, gamma ([25]). Prin mutații genetice s-au 
obţinut embrioni fără cap şi torace, insecte cu aripi 
curbate sau prea mici, animale fără ochi, sau bolnave de 
cancer. ([25], [26]). Aceste aspecte nu ameliorează specia; 
nu pot fi considerate exemple de evoluţie. Selecţia 
naturală elimină rapid din competiţie indivizii care 
prezintă aceste aspecte patologice. Radiațiile ionizante (X, 
gamma) inhibă diviziunea celulară, sinteza acizilor nucleici 
şi a proteinelor, rup cromozomii, declanşează creşteri 
anormale inclusiv apariţia de tumori ([26]): Aceste 
rezultate nu conduc la îmbunătăţirea speciei. Mutaţiile 
realizate de biologi asupra plantelor sunt, în cea mai mare 
parte, negative. „Conform cu constatările lui Gustafsson, 
numai o proporţie de aproape O, 1 la O, 2% din toate 
mutantele (de orz) studiate au fost competitive sau chiar 


superioare faţă de materialul de control respectiv”. ([42], 
p.252). În cazul mazărei, numai 1% din mutante pot avea 
interes pentru ameliorare. „Toate celelalte mutante sunt 
letale, sterile, sau fertilitatea lor este aşa de scăzută, încât 
ele nu pot fi propagate”. ([42], p. 252). Dar nici în cazurile 
pozitive nu s-au obţinut „specii superioare”, ci doar 
aspecte îmbunătăţite ale aceleiaşi specii. De exemplu, o 
producţie mai mare de seminţe. „Insă producţia mare de 
seminţe nu este în mod inevitabil echivalentă cu utilitatea 
agronomică. Unele din aceste genotipuri sunt foarte înalte 
şi astfel ele nu sunt potrivite pentru cultura în câmp; altele 
sunt foarte tardive”. ([42], p. 252) In plus, apare efectul 
foarte limitant al pleiotropiei: două caractere controlate de 
aceeaşi genă. „Dacă un caracter specific al unei culturi 
este de interes pentru scopuri de ameliorare, acesta este 
însoţit, în cele mai multe cazuri, de una sau mai multe 
caracteristici negative” ([42], p. 256) care reduc valoarea 
mutantului. Un exemplu foarte clar al acestei situaţii este o 
genă de la mazăre, care duce la un număr crescut de 
seminţe pe păstaie. „Acestui caracter pozitiv nu Îi 
corespunde totuşi creşterea  aşteptată de semințe, 
deoarece numărul de păstăi pe plantă este de regulă 
scăzut sub influenţa aceleiaşi gene. Astfel, mutanta nu este 
utilizată în ameliorarea mazărei, în ciuda caracterului 
dorit pe care îl prezintă”. ([42], p. 256). Se vede de aici că 
ameliorarea unei specii nu se obţine prea uşor. „Proporția 
mutantelor de interes agronomic în  mutageneza 
experimentală este foarte scăzută. Este necesară o 
considerabilă cheltuială de timp, spaţiu şi bani, dacă se 
intenționează să se realizeze un grup de mutații sau chiar 
o singură mutație dorită”. ([42]). S-au obţinut însă (în 
puţine cazuri) mutante cu aspect pozitiv, înflorire timpurie, 
productivitate mare, rezistenţă la frig sau la unele boli. 
([42]). Aceasta nu e de mirare, dacă ne aducem aminte că 


natura a suferit o cădere. În Vechiul Testament găsim 
scris: „... blestemat va fi pământul pentru tine! Cu 
osteneală să te hrăneşti din el în toate zilele vieţii tale! 
Spini şi pălămidă îţi va rodi el şi te vei hrăni cu iarba 
câmpului”. (Facerea 3, 17 - 18) Sfântul loan Damaschin ne 
învaţă astfel: „Înainte de călcarea poruncii, toate erau 
supuse omului, căci Dumnezeu l-a pus stăpân peste toate 
cele de pe pământ şi din ape... Pământul producea roade 
în chip automat spre trebuinţa vieţuitoarelor supuse 
omului... Dar după călcarea poruncii... atunci, zidirea 
supusă lui s-a revoltat contra stăpânului pus de Creator, 
iar lui i s-a poruncit să lucreze în sudoare pământul din 
care a fost luat”. ([5], p. 66) Natura căzută poate fi 
îmbunătăţită, într-o anumită măsură, şi prin aceste 
procedee tehnice de ameliorare. Manualul prezintă aşa- 
zise „dovezi ale unității lumii vii” în sprijinul ipotezei 
evoluţiei. Se afirmă că: „toate fiinţele vii sunt alcătuite, în 
principal, din proteine şi acizi nucleici”. ([21], p. 152) 

Este adevărat că trupurile fiinţelor vii conţin aceste 
substanţe, dar aceasta nu arată că speciile s-au 
transformat unele în altele. Dacă un pictor realizează două 
tablouri pe acelaşi tip de suport şi cu aceleaşi vopsele, nu 
vom spune că tablourile provin unul din altul. Compoziţia 
chimică de bază a trupurilor făpturilor vii este aceeaşi, 
pentru că ele au fost create din aceeaşi materie. 

Nici diversitatea lumii vii nu este o dovadă a 
evoluţiei. Ea poate fi explicată prin existenţa şi lucrarea 
Creatorului. Marea diversitate a tablourilor unui pictor nu 
dovedeşte că s-ar transforma un tablou în altul. Prin 
combinaţii genetice naturale se obţine diversitatea în 
cadrul speciei (variabilitatea). Nu s-a observat până în 
prezent transformarea naturală a unei specii în alta. 
Diversitatea lumii vii se explică cel mai bine prin lucrarea 
Creatorului. De aceea, Sfântul Grigorie Teologul spune: 


„Gândeşte-te şi la varietatea şi belşugul roadelor, mai ales 
la faptul că cele mai necesare sunt şi cele mai frumoase. 
Gândeşte-te şi la puterea rădăcinilor, a sucurilor şi a 
florilor lor, nu numai plăcute ci şi binefăcătoare pentru 
sănătate, la graţia şi calitatea culorilor, dar şi la 
strălucirea pietrelor preţioase. Căci toate au fost puse 
înaintea ta, ca un ospăț de obşte, câte sunt necesare şi 
plăcute din fire. Aceasta ca, dacă nu cunoşti din altceva pe 
Dumnezeu, să-L cunoşti din binefacerile Lui şi nevoia ta de 
ele să te facă mai înțelegător”. ([3], p. 43) Iar Sfântul Ioan 
Damaschin arată că „dintre plante şi ierburi, pământul 
produce unele cu rod, altele pentru mâncare, altele 
mirositoare; florile sunt dăruite spre desfătarea noastră, 
spre exemplu: trandafirul şi cele asemenea; altele pentru 
vindecarea bolilor”. ([5], p. 66) „La porunca Creatorului, 
pământul a produs tot felul de neamuri de animale, de 
târâtoare, de fiare şi de vite. Toate sunt pentru 
întrebuinţarea potrivită a omului”. ([5], p.65). „Nu este 
fără de folos trebuința fiarelor sălbatice, căci omul, 
temându-se de ele, îl fac să-şi aducă aminte şi să cheme în 
ajutor pe Dumnezeul care le-a făcut”. ([5], p. 66) 

Se afirmă în manual că „evoluția se produce pe baza 
selecției variațiilor mici”. ([21], p.158). 

Dar selecţia elimină din „competiţie” indivizii cu 
performanţe slabe într-un mediu dat; nu produce specii 
noi. Ea explică dispariţia unor indivizi sau dispariţia unor 
specii, nu apariția lor. Mutaţiile sunt fenomene 
întâmplătoare şi este puţin probabil să fie atât de bine 
corelate încât să producă structuri noi, performante. Chiar 
autorii manualului recunosc faptul că „cele mai multe 
mutații sunt dăunătoare speciei”, iar „apariția unei mutații 
utile... nu reprezintă în sine un fenomen evolutiv”. ([21], p. 
167) Există un proces coordonat care se opune transmiterii 
genetice a mutaţiilor. Este vorba de repararea ADN. Acest 


proces se opune şi evoluţiei, deoarece mutaţia este un 
element necesar evoluţiei. Locurile modificate din ADN 
sunt recunoscute de enzime speciale şi sunt interpretate 
ca defecte. Alte enzime elimină defectele şi restabilesc 
secvenţa normală. 

Referitor la repararea ADN, este interesant de 
observat faptul că ADN conţine informaţia necesară 
sintezei unor enzime pentru propria sa reparare. 
Complexitatea sistemului de reparare şi buna corelare a 
activităţilor sunt imposibil de explicat prin simpla 
întâmplare. 

Între paginile 198 - 209 manualul prezintă concepţia 
evoluționistă despre om. Se afirmă că „din dovezile 
geneticii rezultă faptul că materialul genetic uman 
(cromozomii şi genele) este înrudit cu cel al primatelor 
evoluate”. ([21], p. 198). 

Este şi aici o eroare de logică. Din compararea a 
doua structuri genetice nu se poate constata înrudirea lor, 
ci numai gradul de asemănare. Concluzia înrudirii are ca 
premisă ascunsă tocmai ideea evoluţiei. Este adevărat că 
omul şi maimuța au structuri genetice asemănătoare, în 
sensul că există multe gene comune. De aceea, compoziţia 
proteică este asemănătoare. Dar din asemănarea 
compoziţiei chimice nu rezultă înrudirea (descendența). 
Pentru a digera hrana existentă în acelaşi mediu, trupul 
omului şi trupurile unor animale au fost înzestrate cu 
enzime digestive asemănătoare sau identice. Dar sinteza 
enzimelor este condusă genetic; de aici şi necesitatea unor 
gene asemănătoare sau identice. Atât trupul omului cât şi 
cel al maimuţei au fost dotate cu oase, muşchi, piele şi deci 
cu gene asemănătoare sau identice pentru sinteza 
proteinelor din aceste structuri anatomice. Asemănarea 
genetică este normală şi uşor de explicat astfel, prin 
lucrarea Creatorului. Un inginer poate realiza două 


aparate diferite utilizând materiale de acelaşi tip şi 
componente asemănătoare. 

Subliniem faptul că asemănările sunt doar de natură 
materială, fizică. Trăirea duhovnicească de care este 
capabil omul nu se întâlneşte nici la maimuțe, nici la alte 
animale. Având o trăire duhovnicească foarte slabă 
(aproape inexistentă), ateii constată doar asemănările 
trupeşti dintre om şi animale. Depărtându-se de Ortodoxie, 
ei nu pot avea un comportament normal. De aceea au 
ajuns să scrie în manualul de biologie pentru clasa a VI-a 
că „maimuțele au un comportament comparabil cu al 
omului”. ([18], p. 160). 

Asemănările trupeşti dintre oameni şi maimuțe nu 
sunt dovezi în sprijinul evoluţionismului. De exemplu, 
Pongidele au aceleaşi circumvoluţiuni cerebrale ca şi omul, 
au aceleaşi grupe sanguine, se deplasează în poziţie 
bipedă şi nu au coadă. Dar şi autorii manualului recunosc 
faptul că „deşi apropiate de om prin structura lor 
anatomică, pongidele nu pot fi strămoşii omului”. ([21], p. 
201); 

Există şi deosebiri importante ale craniului şi 
scheletului feţei. Aşa-zisele „organe rudimentare” nu 
dovedesc evoluţia. Unii cercetători atei le consideră 
organe fără funcţie. Mult timp s-a crezut că apendicele 
vermiform este un astfel de organ. Astăzi cunoaştem însă 
că el este un organ limfoid cu funcţie imunitară. La fel şi 
timusul, are rol endocrin şi hematopoietic în prima parte a 
vieţii. Din faptul că un om nu cunoaşte funcţia unei 
structuri anatomice nu rezultă că acea structură este 
lipsită de funcţii. 

Biologii atei au încercat să explice „evoluţia” prin 
modificări climatice. In manual e scris că „specia 
hominidelor a pierdut haina de blană”. ([21], p. 206). 

Dar dacă se afirmă răcirea climei, de ce s-a pierdut 


haina de blană tocmai atunci când a venit frigul? Iar dacă 
se afirmă încălzirea climei, de ce nu şi-au pierdut haina de 
blană şi celelalte mamifere? 

Din ultimele două pagini ale manualului vedem în ce 
confuzie se află autorii acestuia. Ei confundă „evoluţia 
speciilor” cu întărirea sănătăţii: „probabil că evoluția 
biologică a omului se va desfăşura pe planul ameliorării 
sale fiziologice... Omul viitorului va fi mai sănătos, mai 
capabil de muncă fizică şi intelectuală decât omul actual. 
([21], p.208 - 209). 

Concluzii 

Manualul prezintă drept realitate vechea ipoteză 
conform căreia acizii nucleici (ADN şi AM) au capacitatea 
de a înregistra sub formă codificată întreaga informaţie 
pentru construcţia organismului. In biomatematică s-a 
demonstrat însă că informaţia referitoare la morfogeneză 
nu poate fi codificată în acizii nucleici. Studii recente de 
genetică au confirmat acest rezultat matematic. ADN-ul nu 
deţine toate secretele formelor vii. Prin efect Kirlian şi 
electronografie s-a pus în evidenţă o matrice energo- 
informaţională care păstrează forma organismului, chiar în 
lipsa unei părţi a substanţei; deci conţine informaţie 
referitoare la formă. Biologii atei nu pot explica originea 
informaţiei. 

În cercetările unor biologi atei apare următoarea 
eroare de logică: din faptul că modificarea unei gene 
produce modificarea formei sau dispariţia unei structuri 
anatomice se obţine concluzia că forma ar fi produsă de 
acea genă. In realitate, gena este necesară dar nu 
suficientă. Nimeni nu va spune că un tranzistor produce 
singur imaginea unui televizor pentru că imaginea dispare 
dacă se defectează tranzistorul. 

Genele conţin informaţia referitoare la succesiunea 
aminoacizilor din proteine. Prin înlocuirea unui aminoacid 


cu altul se poate modifica funcţia biologică a proteinei; 
deci succesiunea nu este întâmplătoare. Fiecare proteină 
are un rol bine precizat. Chiar şi vietăţile considerate 
„primitive” au o mare complexitate biochimică: bacteria 
Escherichia coli are un sistem enzimatic cu peste 600 de 
enzime diferite; ea codifică peste 2000 de lanţuri 
polipeptidice diferite cu funcţii speciale. Toate reacţiile 
sunt bine corelate: se produce numai ce este util, în 
cantităţile necesare, la momentul oportun şi ca răspuns la 
cerinţe precise. Simpla întâmplare nu poate explica 
această complexitate şi coordonare. Biologii atei încearcă 
să înţeleagă existenţa unui program genetic fără 
programator. 

Izolarea reproductivă a speciilor este un argument 
împotriva ipotezei evoluţiei. În manual se afirmă că s-a 
demonstrat experimental originea comună a unor proteine. 
Afirmația conţine o eroare de logică. Originea unor 
substanţe aparţine trecutului şi nu poate fi dovedită 
experimental. Asemănarea structurală a unor tipuri de 
hemoglobină nu este o dovadă a descendenţei. Lanţurile 
alfa, beta, gamma alcătuiesc hemoglobine cu funcţii 
speciale în viaţa fătului şi a adultului; ele nu sunt simple 
„rămăşiţe evolutive”. 

Nu există „dovezi ale biogeografiei”. Se prezintă 
dispariţia unei specii (dintr-un areal), nu apariţia ei. 

Nu există „dovezi ale sistematicii”. „Arborele 
genealogic” este un simplu desen realizat de unii biologi 
atei, pornind tocmai de la ipoteza evoluționistă. Se 
constată eroarea de logică: justificarea în cerc vicios. Pe 
baza ipotezei evoluționiste se construieşte un desen care 
se aduce apoi ca „dovadă” în sprijinul ipotezei 
evoluționiste. 

Nu există „dovezi ale anatomiei comparate” în 
sprijinul evoluţiei. Dacă descendența implică omologia 


organelor, omologia nu implică descendența. În plus, 
evoluționismul nu poate răspunde la întrebarea: de ce 
există organe cu aceeaşi funcţie la specii între care nu 
există legătura filogenetică? Aici este mai normal să 
gândim că funcţia a fost prevăzută de acelaşi Creator şi a 
fost realizată prin metode diferite. 

Nu există „dovezi ale embriologiei” în favoarea 
evoluţionismului. Asemănarea superficială şi trecătoare a 
unor embrioni nu implică descendenta lor. Este normal să 
existe unele asemănări între embrioni, în stadiile iniţiale, 
până la apariţia unor caractere de deosebire. Aşa numita 
„lege biogenetică fundamentală” formulată de Haeckel în 
1866 este astăzi abandonată chiar şi de evoluţionişti. 

Nu există „dovezi directe ale evoluţiei”. Exemplul 
lepido-pterului Biston betularia arată o modificare a 
procentajului de indivizi, nu o evoluţie. La început se 
întâlneau exemplare albe şi negre; apoi exemplarele negre 
au devenit mai numeroase, dar nu au „evoluat” din cele 
albe, fiindcă existau şi mai înainte, împreună cu cele albe. 

Nu se poate susţine evoluționismul prin „dovezi ale 
paleontologiei”. Faptul că există „fosile vii”, nemodificate 
din timpuri vechi, este mai curând un argument împotriva 
ideii de evoluţie, nu în favoarea ei. De asemenea se 
confundă adaptarea la mediu cu „evoluţia”. Adaptarea 
există, dar nu depăşeşte cadrul speciei. Manualul prezintă 
exemplul de adaptare, nu de evoluţie. Până în prezent nu 
se cunoaşte un caz concret de evoluţie naturală. 

Unitatea lumii vii nu implică evoluţia. Faptul că 
fiinţele vii sunt alcătuite din proteine şi acizi nucleici nu 
arată că s-au transformat unele în altele. Dacă un pictor 
realizează două tablouri pe acelaşi suport şi cu aceleaşi 
vopsele, nu vom spune că tablourile provin unul din altul. 

Nici diversitatea lumii vii nu este o dovadă a 
evoluţiei. Ea poate fi explicată prin existenţa Creatorului. 


Marea diversitate a tablourilor unui pictor nu arată că s-ar 
transforma un tablou în altul. O sursă a diversităţii 
vieţuitoarelor este şi variabilitatea, dar ea nu depăşeşte 
limitele speciei. Nu s-a observat transformarea unei specii 
în alta. 

Aşa-zisele „organe rudimentare” nu dovedesc 
evoluția. Unii atei le consideră organe fără functie. Mult 
timp s-a crezut că apendicele vermiform este un astfel de 
organ. Astăzi cunoaştem însă că el este un organ limfoid 
cu funcție imunitară. 

Din faptul că un om nu cunoaşte funcția unei 
structuri anatomice nu rezultă că acea structură este 
lipsită de funcții. Se afirmă în manual că 

„Evoluția se produce pe baza selecției variațiilor 
mici”. 

Dar selecția elimină din „competiție” indivizii cu 
performanţe slabe într-un mediu dat; nu produce specii 
noi. Ea explică dispariția unor indivizi sau dispariția unor 
specii, nu apariția lor. 

Aşa cum scrie În manual. 

„Au şanse de supraviețuire variațiile utile şi cele 
indiferente”. 

Dar cercetările arată că cele mai multe mutații sunt 
dăunătoare, unele chiar incompatibile cu viaţa; urmează 
mutaţiile indiferente, dar ele nu aduc un progres, o 
evoluție. Chiar autorii manualului recunosc faptul că „cele 
mai multe mutații sunt dăunătoare speciei”, iar „apariția 
unei mutații utile... nu reprezintă în sine un fenomen 
evolutiv”. 

Selecţia artificială nu este o dovadă a evoluţiei, 
deoarece se realizează prin intervenţia omului. 

Mai demult, biologii atei spuneau că „funcția creează 
organul”. Este aici o eroare de logică, deoarece funcţia nu 
poate exista înaintea organului. Astăzi, chiar evoluţioniştii 


au renunţat la această ipoteză. 

Asemănările dintre oameni şi maimute nu sunt dovezi 
în sprijinul evoluţiei. De exemplu, Pongidele au aceleaşi 
circumvoluţiuni cerebrale ca şi la om, au aceleaşi grupe 
sanguine, se deplasează în poziţie bipedă şi nu au coadă. 
Dar şi autorii manualului sunt nevoiţi să recunoască faptul 
că, „deşi apropiate de om prin structura lor anatomică, 
pongidele nu pot fi strămoşii omului”, deoarece există şi 
multe deosebiri ale craniului şi ale scheletului feţei. 

Biologii atei încearcă să explice „evoluţia” prin 
modificări climatice. În manual e scris că „specia 
hominidelor a pierdut haina de blană”. Dar dacă se afirmă 
răcirea climei, de ce s-a pierdut haina de blană tocmai 
atunci când a venit frigul? Iar dacă se afirmă încălzirea 
climei, de ce nu şi-au pierdut haina de blană maimuţele şi 
celelalte mamifere? 

Din ultimele două pagini (208, 209) ne dăm seama în 
ce confuzie se află autorii manualului, care confundă 
evoluţia speciilor cu întărirea sănătăţii. 

